title: Damien Brunner

text: Syyskuussa 2013 Brunner solmi kaksivuotisen sopimuksen NHL-seura New Jersey Devilsin kanssa. Brunner teki 2014 vuoden joulukuussa sopimuksen Luganon kanssa, joka kattaa loppukauden ja seuraavat neljä kautta, koska New Jersey Devils lähetti Brunnerin NHL:ssä siirtolistalle, ja kukaan ei huolinut häntä.


title: Merikaisla

text: Merikaisla ("Bolboschoenus maritimus") on sarakasveihin (heimo "Cyperaceae") kuuluva vesikasvilaji, jota kasvatetaan koristekasvina puutarhalammikoissa.


title: Bjerken ravirata

text: Bjerken ravirata () on ravirata Norjan pääkaupungissa Oslossa. Se sijaitsee kaupungin pohjoisosassa Bjerkessä, joka on yksi Oslon hallinnollisista alueista.


title: Bjerken ravirata

text: Bjerke on maan suurin ravirata, joka on perustettu vuonna 1928. Radalla on lähes 120 kilpailupäivää vuosittain. Vakituinen kilpailupäivä on Suomen ja Ruotsin pääratojen tapaan keskiviikko. Lisäksi Bjerkessä järjestetään yli viidetkymmenet arkisin keskellä päivää juostavat ns. lounasravit, sekä 10 V75-kierrosta.


title: Bjerken ravirata

text: Merkittävin kilpailutapahtuma on vuosittain toukokuun toisena viikonloppuna järjestettävä kaksipäiväinen Oslo Grand Prix. Sunnuntaina juostava pääkilpailu on yksi Euroopan suurimmista ravikilpailusta. Kaksi muuta tärkeintä kilpailua ovat syyskuiset Derby ja Kriterium.


title: Bjerken ravirata

text: Bjerken raviradan yhteydessä sijaitsee vuonna 2003 avattu "Hestesportens Hus". Rakennuksessa ovat radan oman hallinnon lisäksi Norjan totopeliyhtiön "Norsk Rikstoton" ja raviurheilun keskusliiton "Det Norske Travselskapin" toimitilat sekä konferenssisali.


title: Bjerken ravirata

text: Lämminveristen rataennätys on ranskalaisen Kart de Baudrairie'n vuonna 2004 juoksema 11,3. Kylmäveristen ennätys on ruotsalaisen Järvsöfaksin nimissä samalta vuodelta, 20,4.


title: Bat Lash

text: Bat Lash on DC Comics -kustantamon sarjakuvissa esiintyvä pasifistinen revolverisankari ja uhkapeluri. Joe Orlandon, Carmine Infantinon, Sheldon Mayerin ja Sergio Aragonesin luoma westernhahmo esiintyi ensimmäisen kerran vuonna 1968 "Showcase"-sarjakuvalehden numerossa 76.


title: Bat Lash

text: Hahmolla on ollut omia nimikkominisarjakuvia vuosina 1968 ja 2008.


title: Bat Lash

text: Bat Lash syntyi vuonna 1828 Lemuel ja Martha Lashille maalaistalossa Texasissa. Äitinsä kasvatti Lashin kohteliaaksi ja älykkääksi pojaksi, kun taas hänen isänsä halusi pojan arvostavan fyysistä työtä. Kasvaessaan aikuiseksi Lash alkoi elämään pasifistista elämää, eikä perustanut väkivallasta. Lashin elämä sai kuitenkin ikävän käänteen vuonna 1847, kun korruptoituneet läänin virkamiehet huijasivat Lashin perhettä myymään viljelysmaansa Melvin Midasille. Midasin kätyrit polttivat Lashin talot, kun Bat auttoi perhettään pakenemaan suojaan ja lähtiessään sen jälkeen itse Midasin kätyrien perään. Hän yritti saada oikeutta kokemalle rikokselle, mutta epäonnistui vakuuttamaan korruptoituneen sheriffin. Lash ajautui riitaan sheriffin kanssa ja välien selvittely päätettiin kaksintaistolla apulaissheriffiä vastaan. Lash voitti kaksintaiston ja ajautui lainsuojattomaksi. Lash yritti palata takaisin pieneen mökkiin, jossa hänen perheensä oli suojassa. Paikalle saapuessa hän sai huomata mökin olevan tulessa ja vanhempansa kuolleen palossa. Lash keräsi eloon jääneet ystävänsä ja perheen jäsenet, vieden heidät turvaan luostariin. Sittemmin Lash asetti tavoitteekseen kostaa vanhempiensa kuoleman.


title: Bat Lash

text: Lash jatkoi elämäänsä uhkapelurina ja vuonna 1857 ollessaan matkalla New Orleansiin siipiratasaluksella hän voitti pokeripelissä kyseisen osavaltion ilotalon asiakirjan. Lavender niminen nainen kuitenkin vei asiakirjan ja töinäisi Lashin Mississippin jokeen. Lash pääsi lopulta rantaan ja käveli New Orleansiin. Paikan päällä Lash etsi Lavenderin käsiinsä saadakseen asiakirjan takaisin. Samalla hän sai tietää, että ilotaloon oli piilotettu etelävaltion kultaa. Ilotalossa sattui kuitenkin yhteenotto, jonka myötä rakennus paloi maantasalle ja nyt sulannut kulta tuli kaikkien näkyville. Paikallinen laki kuitenkin takavarikoi palaneen ilotalon tontin.


title: Lumeasteri

text: Lumeasteri ("Boltonia asteroides" var. "latisquama") on mykerökukkaiskasvi (heimo "Asteraceae" eli "Compositae"), jota viljellään monivuotisena koristekasvina.


title: Purasruohot

text: Purasruohot ("Borago") on kasvisuku, joka kuuluu lemmikkikasvien heimoon ("Boraginaceae") ja sen lajeja voidaan käyttää mauste- ja lääkekasveina (rohtopurasruoho) ja monivuotisina koristekasveina (kääpiöpurasruoho).


title: Pilvilinna

text: Pilvilinna voi viitata ainakin seuraaviin:


title: Salaisuus (elokuva)

text: Salaisuus on yleiskielisen merkityksensä lisäksi usean elokuvan nimi:


title: Kuoleman enkeli

text: Kuoleman enkeli tarkoittaa seuraavia asioita:


title: Perintö (täsmennyssivu)

text: Perintö voi tarkoittaa jotain seuraavista:


title: Jan Nyman

text: Jan Nyman on suomalainen elokuvaaja. Hän on kuvannut noin 40 dokumenttia, televisiosarjaa ja elokuvaa. Hän on kuvannut muun muassa "Kohta 18" -elokuvan, "Tahdon asia" -televisiosarjan ja "Välittäjä"-dokumentin. Hän on toiminut myös muun muassa valaisijana ja still-kuvaajana.


title: Maradoniaaninen kirkko

text: Maradoniaaninen kirkko (; ) on uskontoparodia, jonka ovat luoneet argentiinalaiset jalkapalloilija Diego Maradonan kannattajat.


title: Maradoniaaninen kirkko

text: Argentiinalaisten innostus jalkapallolegendaansa konkretisoitui uudella tavalla lokakuussa 1998 kun kaverukset Rosarion kaupungista kokoontuivat juhlimaan jalkapallon jumalana pitämänsä Maradonan syntymäpäivää: maradoniaanista joulua. Kolme vuotta myöhemmin kaverukset rupesivat järjestäytymään huolellisemmin ja näin oli saanut alkunsa ”Iglesia Maradoniana” maradoniaaninen kirkko. Uskonto on kerännyt noin 120 000 jäsentä reilun kymmenen ensimmäisen vuotensa aikana. Maradoniaanista kirkkoa voidaan pitää synkretistisenä uskontona, joka on saanut vaikutteita ennen kaikkea katolilaisuudesta. Perinteiseen roomalaiskatolilaisuuteen yhdistyy kuitenkin maallisempia vakaumuksia kuten jalkapallofanius ja argentiinalainen nationalismi. Kuten uskontotieteilijä Ninian Smart on todennut, nationalismilla on monia yhteisiä tunnusmerkkejä uskonnon kanssa. Kirkon perustajajäsenet ovat kaikki roomalaiskatolisen kirkon jäseniä ja yksi heistä on toiminut jopa kristillisen seurakunnan työntekijänä viidentoista vuoden ajan.


title: Maradoniaaninen kirkko

text: Maradoniaanisen kirkon dogmit ovat suurimmaksi osaksi jäljitelty kristinuskosta. Kirkon piirissä on tehty omat versiot kristinuskon´Isä meidän´ ja ´Herra siunatkoon teitä´ -rukouksille sekä perinteiselle Uskontunnustukselle. Heillä on myös omat kymmenen käskyä. Näiden dogmien olemassaolo ei ole tärkeää niinkään niiden sisältönsä puolesta. Luultavimmin suurin osa kirkon jäsenistä ei osaa ulkoa näitä rukouksia. Niiden avulla halutaan lähinnä vain osoittaa, että kyse on todella uskonnosta. Joidenkin näkemyksien mukaan kyseessä on roolileikki, joka flirttailee uskonnon kanssa.


title: Maradoniaaninen kirkko

text: Instituutiona maradoniaaninen kirkko ei ole kovinkaan järjestäytynyt. Huolimatta suhteellisen suuresta jäsenmäärästään uskonnolla ei ole omia kirkkorakennuksia tai vakituisia paikkoja pyhille toimituksille. Toisaalta kaikki jalkapallostadionit voidaan nähdä pyhinä paikkoina maradoniaanisen kirkon jäsenille, kuten myös kuudennessa käskyssä todetaan. Tähän mennessä rituaaleja on suoritettu esimerkiksi stadioneilla ja baareissa. Eräs kirkon sponsoreista on Buenos Airesilainen Cocodrilo -niminen klubi, jossa esiintyy vähäpukeisia naistanssijoita, jotka käyttävät kirkon tunnuksilla koristeltuja vaatteita. Eri puolilla Argentiinaa Maradonalle on rakennettu pieniä alttareita, jotka on koristeltu Diegon kuvilla ja fanituotteilla. On myös rakennettu pienoismalleja temppelistä, jotka muilta osin muistuttavat kristillistä kirkkoa, sillä erotuksella, että katolla ristin tilalla on nappulakenkä.


title: Maradoniaaninen kirkko

text: Maradoniaanisen kirkon uudet jäsenet kastetaan uskoon rituaalissa, joka jäljittelee Maradonan tekemää käsimaalia vuoden 1986 MM-kisoissa. Sen jälkeen otetaan ehtoollisleipää ja Maradona-viiniä. Jokainen uusi tulokas saa myös kirkon oman paidan, jossa lukee ”D10S”. Paita on tärkeä konkreettinen ja materiaalinen tapa tunnustaa uskoaan. Varsinaiset juhlallisuudet ja rituaalit eivät kuitenkaan ole vielä kovin vakiintuneita.


title: Maradoniaaninen kirkko

text: Maradoniaanisen kirkon piirissä järjestetään myös häitä. Toimituksessa ”papit” pukevat valkoisia kaapuja, jotka muistuttavat kristillisten pappien vaatetusta sillä erotuksella, että heidän selässään on Diegon pelinumero: 10. Papeilla on myös kaulassaan jalkapallonhuivit. Rituaalissa kannetaan mukana palloa, jonka päällä on piikkilangasta tehty seppele. Jalkapallofaneille tyypilliset kannatuslaulut ovat suosittuja kirkon kokoontumisten yhteydessä, mutta myös virsiä on sanoitettu uudestaan ja resitointia harrastetaan. Roomalaiskatolisen kirkkokulttuurin ja jalkapallon fanikulttuurin tapoja on yhdistelty monin tavoin maradoniaanisen kirkon rituaaleissa sekä käytännöissä, mikä ilmentää hyvin maradoniaanisen kirkon synkretistisiä piirteitä.


title: Maradoniaaninen kirkko

text: Diego meidän (suom. "P. Autio", alkuperäinen "El Dios Nuestro")


title: Maradoniaaninen kirkko

text: Diego meidän joka olet kentillä,


title: Maradoniaaninen kirkko

text: pyhitetty olkoon sinun vasurisi,


title: Maradoniaaninen kirkko

text: tulkoon sinun valtakuntasi,


title: Maradoniaaninen kirkko

text: ja tapahtukoon sinun jalkapallosi kaikilla maailman kentillä.


title: Maradoniaaninen kirkko

text: Anna meille meidän jokapäiväinen ilomme


title: Maradoniaaninen kirkko

text: ja anna petturitoimittajille heidän syntinsä anteeksi


title: Maradoniaaninen kirkko

text: niin kuin mekin anteeksi annamme Napolin mafialle.


title: Maradoniaaninen kirkko

text: Äläkä saata meitä saata meitä kiusauksiin


title: Maradoniaaninen kirkko

text: vaan vapauta meidät Havelangesta.


title: Maradoniaaninen kirkko

text: Diego.


title: Maradoniaaninen kirkko

text: Maradoniaanisen kirkon kymmenen käskyä ovat:


title: Maradoniaaninen kirkko

text: Uskonnon piirissä juhlitaan maradoniaanista joulua, jota vietetään Diego Maradonan syntymäpäivän aattona 29.lokakuuta. Se on maradoniaanisen kirkkovuoden suurin juhlapäivä. Tällöin kirkon jäsenet kokoontuvat yhteen viettämään merkkipäiväänsä. Myös itse Diego on ruvennut juhlimaan syntymäpäiviään kirkon perinteen mukaan varsinaisen juhlapäivän aattona. Kirkon jäsenillä on myös oma ajanlaskunsa, joka alkaa Maradonan syntymävuodesta 1960. Vuoden toinen tärkeä juhlapyhä on maradoniaaninen pääsiäinen. Sitä juhlitaan vuosittain 22. kesäkuuta, mikä on vuoden 1986 MM-kisojen legendaarisen Englanti -ottelun vuosipäivä.


title: Jääkiekon naisten maailmanranking

text: Jääkiekon naisten maailmanranking, IIHF Women's World Ranking, on Kansainvälisen jääkiekkoliiton ylläpitämä ranking-lista maailman naisten jääkiekkomaajoukkueista.


title: Suomen Keskustanaiset

text: Suomen Keskustanaiset on Suomen Keskusta rp.:hen liittyvä naisjärjestö, jolla on 21 piiriä Suomessa. Myös Suomen Keskustalla on vaalipiirejä ja maakuntia pienempiä alueita käsittäviä aluepiirejä. Hämeen vaalipiirissä on sekä Päijät-Hämeen maakunnan että Kanta-Hämeen kattavat piirit.


title: Suomen Keskustanaiset

text: Esityksen Suomen Keskustan ja Keskustapuolueen edeltäjän, Maalaisliiton perustamiseksi teki kempeleläinen opettaja Naimi Tuohino 1907 Suomen Maalaisväestön Liiton edustajakokouksessa. Perustamiseen ei kuitenkaan vielä silloin ryhdytty. Maalaisliiton Naisten perustaminen tapahtui 26. huhtikuuta 1941 välirauhan aikana Maalisliiton 35. puoluekokouksen kestäessä. Perustetun naisjärjestön hyväksyi puoluekkokous seuraavana päivänä.


title: Suomen Keskustanaiset

text: Maalaisliiton ensimmäinen naiskansanedustaja 1907 oli Hilma Räsänen ja toinen 1908 Anna Ängeslevä.


title: Suomen Keskustanaiset

text: Maalaisliiton Naisten ensimmäiseksi puheenjohtajaksi valittiin kansanedustaja Tilda Löthman-Koponen. Ensimmäinen maalaisliittolainen naisministeri oli Vieno Simonen, joka oli ministerinä sosiaaliministeriössä Urho Kekkosen neljännessä hallituksessa ja Ralf Törngrenin hallituksessa sekä maatalousministerinä Karl August Fagerholmin toisessa hallituksessa.


title: Suomen Keskustanaiset

text: Kerttu Saalastista tuli Maalaisliiton ensimmäinen naisvarapuheenjohtaja 1964.


title: Suomen Keskustanaiset

text: Kun Maalaisliitto muutti nimensä Keskustapuolueeksi, muutettiin Maalaisliiton Naisten nimi Keskustapuolueen Naisiksi myös samana vuonna 1965.


title: Suomen Keskustanaiset

text: Kun Keskustapuolue muutti 1988 nimensä Suomen Keskustaksi, muuttivat Keskustapuolueen Naiset nimensä vastaavasti Keskustanaisiksi. Paavo Väyrysen luovuttua vapaaehtoisesti puheenjohtajuudesta Esko Ahon hyväksi 1990, vaihdettiin myös tahtopolitiikkaan Väyrysen tapaan sitoutunut puoluesihteeri Seppo Kääriäinen Suomen Keskustan ensimmäiseen naispuoluesihteeriin, Erja Tikkaan, joka kutsuttiin kesken Saksassa olo ajan Suomeen puoluesihteeriksi.


title: Suomen Keskustanaiset

text: Suomen ensimmäinen naispääministeri oli Anneli Jäätteenmäki ja toinen naispääministeri Mari Kiviniemi.


title: Suomen Keskustanaiset

text: Keskustanaisten puheenjohtajana toimii kansanedustaja Ulla Parviainen, varapuheenjohtajina Annina Ruottu ja Sari Palmu. Keskustanaisten pääsihteerinä toimii Mervi Mäki-Neste.


title: Šuryškaryn piiri

text: Šuryškaryn piiri () on paikallinen kuntatason itsehallintoalue Jamalin Nenetsian autonomisen piirikunnan lounaisosassa Pohjois-Venäjällä. Kunnallispiirin pinta-ala 53 970 km. Piirin keskuksena toimii Mužiin kylä Obin rinnakkaisen haaran Malaja Obin varrella. Kunnallispiiri on kuitenkin nimetty alueen alkuperäiskansa hantien tärkeän asuinpaikan, Šuryškaryn kylän mukaan.


title: Šuryškaryn piiri

text: Piiri rajoittuu koillisessa ja idässä Priuralskin piiriin, etelässä Hanti-Mansiaan, luoteessa Ural-vuoriston huippujen takana olevaan Komin tasavaltaan. Piirin läpi virtaa suuri Ob kohti pohjoista ja Obinlahtea.


title: Šuryškaryn piiri

text: Piirin asukasluku oli 2010 väestönlaskennan mukaan 9 814 henkeä. Piiri on liikenteellisesti syrjäinen ja sen väestö asuu maaseutukylissä erityisesti Ob-joen ja sen sivu-uomien varrella. Moni pienistä maalaiskylistä sijaitsee Obin pääuoman kanssa rinnakkaisen, siitä alkunsa saavan ja siihen välillä yhtyvän sivu-uoma Malaja Obin varrella. Kunnallispiiri jakautuu paikallishallinnossa kahdeksaan maalaiskuntaan (kyläkuntaan):


title: Šuryškaryn piiri

text: Alkuperäisvärstöön kuuluvien hantien asuinpaikkoja kunnallispiirin alueella ovat olleet muun muassa Šuryškaryn (Шурышкары) ja Kazymin (Казым-Мыс, Kazym-Mys, Obin pääuoman itärannalla) kylien seudut.


title: Šuryškaryn piiri

text: Piiri on liikenneyhteyksien kannalta syrjässä ja tieverkosto on vaatimaton; suurin osa alueesta on taigaa tai subarktista tundraa ilman valmiita tieyhteyksiä. Jokien sulan kesäkauden 2-4 kuukauden vesikuljetuksilla on suurin merkitys alueen kylien taloudelle ja toiminnalle; useimmissa kylissä on jonkinlainen satama. Talvikaudella vaatimaton piirikunnallinen Labytnangiin ja sieltä pääkaupunkiin Salehardiin johtava talvitie kulkee - ainakin Jamalin Nenetsian liikennekartoissa - Malaja Obin (Obin länsirannan) taajamien kautta. Moneen kylään on tarvittaessa helikopteriyhteys Salehardista.


title: Kampenhout

text: Kampenhout on kunta Belgiassa Flanderin Brabantin provinssissa. Kuntaan kuuluu kaupungit Berg, Buken, itse Kampenhout ja Nederokkerzeel. Vuoden 2015 alussa Kampenhoutin väkiluku oli 11 329. Sen pinta-ala on 33,49 km² ja asukastiheys 338 asukasta/km².


title: Kampenhout

text: Kunnan kunniakansalaisuuden ovat saaneet Jules Penninckx, Armand Preud'homme, pyöräilijä Raymond Impanis, laulaja Will Tura, urheilija Kim Gevaert ja Stef Maginelle.


title: Tarhaviuhkanen

text: Tarhaviuhkanen ("Alucita hexadactyla") on Suomessa harvinainen ja lounainen viuhkaperhosiin kuuluva perhoslaji. Suomen uhanalaisarvioinnissa 2010 se on luokiteltu vaarantuneeksi (VU).


title: Tarhaviuhkanen

text: Siivet muodostuvat kapeista sulkamaisista liuskoista. Etusiipien pohjaväri on vaalean harmaanruskea ja niiden poikki kulkee kaksi leveää, harmaata poikkivyötä, jotka ovat kahdessa etummaisessa liuskassa kapeammat kuin taaemmissa liuskoissa. Silti ulompi poikkivyö tuskin erottuu enää neljännen liuskan jälkeen. Etummaisessa liuskassa vöiden välissä on laaja, kaarevareunainen laikku. Takasiivet ovat jokseenkin yksiväriset, eivätkä etusiipien poikkivyöt erotu niissä. Huulirihmojen uloin jaoke on muuta huulirihmaa ohuempi. Siipiväli 13–16 mm.


title: Tarhaviuhkanen

text: Eurooppalainen laji, jota tavataan lisäksi Pohjois-Afrikassa. Suomessa tarhaviuhkanen on harvinaisuus, jota tavataan Varsinais-Suomen rannikkoseuduilla, Turun saaristossa sekä Ahvenanmaalla. Perhosia tavataan elokuun alkupuolelta syyskuun alkuun.


title: Tarhaviuhkanen

text: Lämpimien tammimetsien laji. Aikuiset perhoset lentävät hämärässä ja tulevat valolle. Aikuinen perhonen talvehtii, usein ulkorakennusten suojissa Toukka elää ravintokasvin kukintovarren sisään kovertamassaan käytävässä, jonka ympärille kehittyy äkämä. Koteloituminen tapahtuu kasvin ulkopuolelle..


title: Tarhaviuhkanen

text: Toukka elää kuusamilla ("Lonicera"), etenkin ruotsinköynöskuusamalla ("Lonicera periclymenum").


title: Tunturisulkanen

text: Tunturisulkanen ("Stenoptilia islandica") on Euroopan pohjoisimpien seutujen sulkaperhoslaji. Suomen kansallisessa uhanalaisarvioinnissa vuodelta 2010 se on arvioitu erittäin uhanalaiseksi (EN).


title: Tunturisulkanen

text: Pieni, vaaleanharmaa sulkaperhonen. Siipien pohjaväri on rusehtavan harmaa ja etusiiven kärkiliuskojen eroamiskohdassa on laaja tumma kaksoistäplä. Lisäksi etummaisen liuskan kärjessä on tumma pitkittäisviiru ja siiven keskivaiheilla tumma keskitäplä. Siiven tyvessä on tummanruskeita siipisuomuja. Takasiivet ovat yksivärisen ruskeanharmaat. Siipiväli 17–19 mm.


title: Tunturisulkanen

text: Levinneisyys Euroopassa kattaa paikoittain Skotlannin ja Islannin sekä Ruotsin, Suomen ja Venäjän pohjoisimmat osat. Norjassa sitä tavataan Keski-Norjasta pohjoiseen. Tunturisulkasta tavataan Suomessa ainoastaan Enontekiön Kilpisjärveltä, jossa se elää pienillä alueilla Mallan luonnonpuistossa sekä Saanatunturilla. Perhoset lentävät yhtenä sukupolvena heinäkuun alkupuoliskolla.


title: Tunturisulkanen

text: Tunturilaji, jonka elinympäristöjä ovat kosteat tunturikankaat ja louhikot. Suomen esiintymät ovat pahtojen alaisilla niityillä ja soraikoilla sekä kalliohyllyillä. Skotlannissa sitä tavataan kosteilla vuoristoalueilla ja soilla. Esiintymispaikat ovat pinta-alallisesti pieniä, mutta laji saattaa olla niillä runsaslukuinen. Perhoset ovat aktiivisimmillaan alkuyöstä, mutta lähtevät helposti lentoon myös päivällä. Toukka on yöaktiivinen piilotellen päivisin lehtien alapinnoilla. Se elää syöden ravintokasvinsa kukintoja, mutta muuten tiedot perhosen kehitysvaiheista ovat puutteelliset.


title: Tunturisulkanen

text: Toukan ravintokasveja ovat rikot ("Saxifraga"), Suomessa ainakin mätäsrikko ("Saxifraga cespitosa"), mutta esiintymispaikolla kasvaa myös nuokkurikkoa ("Saxifraga cernua").


title: Intadjedite

text: Intadjedite on kunta ja sen keskuspaikka Kidalin alueen Tin-Essakon piirissä Malissa. Se sijaitsee Saharan autiomaassa noin 155 kilometriä Kidalista itään. Kunnassa on 5 400 asukasta (vuonna 2009).


title: Intadjedite

text: Intadjediten kunnan pinta-ala on toistaiseksi määrittelemätön. Se rajoittuu pohjoisessa Algeriaan, idässä Nigeriin, etelässä Gaon alueen Ménakan piiriin ja lännessä Tin-Essakoon ja Kidaliin. Lännessä ja etelässä on matalia vuoria ja pohjois- ja itäosassa Tamasnan laakso. Sademäärä ylittää harvoin 100 millimetriä vuodessa. Kuivan kauden huippulämpötila on 50° C, talven alin lämpötila 8° C. Maaperä on kiveä, hiekkaa ja savea. Laaksojen kasvillisuus koostuu piikkipensaista, puista ja heinästä. Tamasnan laaksossa elää aavikkogaselleja. Siellä on myös toistaiseksi hyödyntämättömiä öljyesiintymiä.


title: Intadjedite

text: Väestöstä 90 % harjoittaa karjanhoitoa. Kotieläimiä ovat kamelit, lampaat, vuohet ja aasit. Lisäksi tehdään käsitöitä ja käydään pienimuotoista kauppaa. Nuoriso muuttaa työn perässä Algeriaan ja Libyaan.


title: Intadjedite

text: Kunnassa on kaksi koulua sekä kaksi terveyskeskusta, joista toisesta puuttuu kalusto ja molemmista henkilökunta. Vesihuolto käsittää pumppukaivoja ja patorakennelmia. Lisäksi on naisten lukutaitokeskus, seitsemän elintarvikevarastoa ja moskeija Achiboghossa.


title: Leskenlehtisulkanen

text: Leskenlehtisulkanen ("Platyptilia gonodactyla") on sulkaperhoslaji.


title: Leskenlehtisulkanen

text: Pienehkö, harmaanruskea sulkaperhonen. Etusiivet ovat kapeat, vaalean harmaanruskeat. Siiven kärkiosassa on selvästi erottuva tummanruskea, kolmiomainen laikku ja etummaisen kärkiliuskan kärki kaartuu ulospäin ja muodostaa siivelle terävän kärjen. Takasiivet ovat tumman harmaanruskeat ja niiden takimmaisen liuskan keskivaiheilla on pieni, tumma suomutupsu. Raajat ovat vaaleat, nivelten kohdalta ruskeat. Siipiväli 22–28 mm.


title: Leskenlehtisulkanen

text: Lajia tavataan koko palearktisella alueella. Suomessa leskenlehtisulkasta tavataan erittäin yleisenä maan etelä- ja keskiosissa ja harvinaisempana Pohjois-Lapissa. Se kuitenkin vaikuttaa puuttuvan Keski-Lapista. Perhoset lentävät kahtena sukupolvena, joista ensimmäisen yksilöitä tavataan toukokuun puolivälistä heinäkuulle ja seuraavaa heinäkuusta syyskuun lopulle.


title: Leskenlehtisulkanen

text: Aukeilla paikoilla kuten niityillä ja joutomailla elävä perhonen. Aikuiset lentävät iltahämärässä ja tulevat valolle. Ensimmäisen sukupolven toukat elävät aluksi miinaajina lehtien sisällä, myöhemmin vapaina lehtien alapinnoilla ja koteloituvat sinne. Toisen sukupolven toukat ovat aluksi lehtimiinaajia, talvehtivat ravintokasvin varren sisällä ja elävät talvehtimisen jälkeen syöden kukintoja ja siemeniä. Toisen polven toukat koteloituvat ravintokasvin kukintoon.


title: Leskenlehtisulkanen

text: Toukan ravintokasvi on leskenlehti ("Tussilago farfara") sekä ruttojuuret ("Petasites").


title: Luettelo Viipurin Kaupunginteatterin näyttelijöistä

text: Luettelossa on mainittu eräitä Viipurin Kaupunginteatterissa ja sen edeltäjissä vähintään yhden näytäntövuoden työskennelleitä näyttelijöitä.


title: Tin-Essako

text: Tin-Essako on maalaiskunta ja sen keskuspaikka Kidalin alueen Tin-Essakon piirissä Malissa. Se sijaitsee Saharan autiomaassa noin 115 kilometriä Kidalista itään. Kunnassa on 2 600 asukasta (vuonna 2009).


title: Tin-Essako

text: Tin-Essakon kunta rajoittuu pohjoisessa Abeïbaran piirin Abeïbaran ja Tinzawatenen kuntiin, idässä Tin-Essakon piirin Intadjediten kuntaan, etelässä Ménakan piirin Alataan sekä lännessä Kidalin kaupunkiin. Väestöstä yli 90 % harjoittaa karjanhoitoa. Tärkeimmät kotieläimet ovat kamelit, lampaat, vuohet, aasit ja naudat. Lisäksi tehdään käsitöitä ja käydään pienimuotoista kauppaa.


title: Brent Reiber

text: Brent Reiber (s. 31. joulukuuta 1966 Lloydminster, Saskatchewan, Kanada) on sveitsiläinen jääkiekkotuomari. Hän on tuomarina NLA-liigassa.


title: Brent Reiber

text: Hän oli tuomarina Vancouverin olympialaisissa ja MM-kisoissa 2012.


title: Olavi Niitamo

text: Olavi Ensio Niitamo (vuoteen 1933 Nöjd, 23. marraskuuta 1926 Kotka – 30. huhtikuuta 1999 Helsinki) oli suomalainen tilastotieteilijä ja Tilastokeskuksen ensimmäinen pääjohtaja.


title: Olavi Niitamo

text: Niitamo toimi Tilastokeskuksen ylijohtajana 1979–1982 ja pääjohtajana 1982–1992. Hänet tunnettiin kansantulolaskelmien kehittäjänä ja hänen tuotantonsa käsitteli kattavasti myös tuottavuutta ja taloudellista kasvua. Tutkijanuran ohella hänet tunnettiin myös laaja-alaisena yhteiskunnallisena vaikuttajana. Niitamo kuului suomalaisten taloustieteilijöiden O-ryhmään.


title: Olavi Niitamo

text: Olavi Niitamolle myönnettiin professorin arvonimi vuonna 1981.


title: Vjatšeslav Bulanov

text: Vjatšeslav Bulanov (s. 3. syyskuuta 1970 Moskova, Venäjä) on venäläinen jääkiekkotuomari. Hän on tuomarina KHL-liigassa.


title: Vjatšeslav Bulanov

text: Bulanov oli tuomarina Vancouverin olympiakisoissa ja neljissä MM-kisoissa, mm. MM-kisoissa 2014


title: Tin-Essakon piiri

text: Tin-Essakon piiri () on paikallishallintoalue Malin Kidalin alueella. Sen pinta-ala on 39 000 neliökilometriä. Piirissä on 8 000 asukasta (vuonna 2009).


title: Tin-Essakon piiri

text: Tin-Essakon piiri rajoittuu pohjoisessa Abeïbaran piiriin, koillisessa Algeriaan, idässä Nigeriin sekä etelässä Ménakan ja lännessä Kidalin piireihin. Se käsittää Tin-Essakon ja Intadjediten maalaiskunnat. Vuodesta 2005 lähtien piirin keskuksena toimii Tinezé, joka sijaitsee 36 kilometriä Tin-Essakosta kaakkoon.


title: Tin-Essakon piiri

text: Pinnanmuodostukseltaan alue on wadien halkomaa vuoristoista Saharaa. Laaksojen kasvisto koostuu heinistä, piikkipensaista ja puista. Lämpötilat vaihtelevat 5:n ja 45:n celsiusasteen välillä, ja ilmasto on äärimmäisen kuiva. Eläinkuntaan kuuluu gaselleja, sakaaleja, hyeenoja ja trappeja.


title: Tin-Essakon piiri

text: Seudun asukkaat ovat etupäässä tuaregeja, jotka jakautuvat Tin-Essakon kylään ja 23 paimentolaisryhmään. Tärkein elinkeino on karjanhoito. Kotieläimiä ovat kamelit, naudat, lampaat ja vuohet. Lisäksi tehdään käsitöitä ja käydään pienimuotoista kauppaa.


title: Tin-Essakon piiri

text: Toimivia alkeiskouluja on Tin-Essakossa, Inakarotissa, Achiboghossa ja Imboulalissa. Tinezéssä on toistaiseksi toimimaton terveyskeskus ja Tin-Essakossa, Tagorastissa, Achiboghossa ja Imboulalissa terveysasemat.


title: Björn Forsell

text: Björn Axel Isak Forsell (31. toukokuuta 1915 Tukholma – 1. maaliskuuta 1975 Klagshamn, Malmö) oli ruotsalainen oopperalaulaja ja näyttelijä.


title: Björn Forsell

text: Forsell opiskeli laulua isänsä, oopperajohtaja John Forsellin opastuksella ja debytoi Kuninkaallisessa Teatterissa 1939. Sittemmin hänet kiinnitettiin ulkomaille, mistä hän palasi Ruotsiin vuonna 1949. Forsell oli 1950-luvulla kiinnitettynä Göteborgin Stora Teaterniin; samaan aikaan hän johti laulukoulua Boråsissa. Myöhemmin hän sai paikan valtionteatterista Malmössa.


title: Björn Forsell

text: Forsellin sisaruksia olivat journalisti Vidar Forsell ja kirjailija Loulou Forsell. Hän avioitui suomalaisen näyttelijän Birgit Kronströmin kanssa 1938, liitto päättyi eroon 1943. Pariskunnalle syntyi poika, Johnny Forsell.Björn Forsell, "78:or och film"


title: Efedrat

text: Efedrat ("Ephedra") ovat kuivien paikkojen ainavihantia pensaita, joiden lehdet ovat surkastuneet suomumaisiksi. Ne ovat paljassiemenisiä ja niiden lähin elossa oleva sukulainen on ikilehti. Efedrat on Ephedrales-lahkon ja efedrakasvien heimon ainoa suku.


title: Efedrat

text: Efedrat sisältävät efedriiniä ja pseudoefedriiniä, joita on käytetty astman, heinänuhan ja kuumeen hoidossa sekä piristeinä ja dopingaineina.


title: Efedrat

text: Lajilistaus "Catalogue of Lifen" mukaan.


title: John Forsell

text: John Forsell (oik. Carl Johan Jacob Forsell, 6. marraskuuta 1868 Tukholma – 30. toukokuuta 1941 Tukholma) oli ruotsalainen oopperalaulaja, laulupedagogi ja Ruotsin kuninkaallisen oopperan johtaja 1924–1939. Äänialaltaan hän oli baritoni.


title: John Forsell

text: John Forsellin vanhemmat olivat merikapteeni Carl August Forsell ja Axeline Åberg. Hänen sisarensa Anna Söderblomin puoliso oli arkkipiispa Nathan Söderblom. Ennen laulajanuraansa John Forsell palveli Ruotsin armeijassa. Hänet ylennettiin vuonna 1890 aliluutnantiksi ja 1896 luutnantiksi. Hän erosi armeijasta 1897, mutta jatkoi Upplannin rykmentin reserviläisenä vuoteen 1901. Armeijavuosiensa aikana Forsell opiskeli liikunnanopettajaksi. Forsell opiskeli myös musiikkikonservatoriossa Tukholmassa vuosina 1892–1894 ja Pariisissa 1895–1896.


title: John Forsell

text: Forsell debytoi 26. helmikuuta 1896 baritonilaulajana Tukholman Kuninkaallisessa oopperassa. Rooli oli Figaron kappaleessa "Sevillan parturi". Samana vuonna hänellä oli Escamillon rooli "Carmenissa" ja Alponzon rooli "Leonorassa". Forsell nimitettiin oopperan hovilaulajaksi (hovsångare) vuonna 1909. Hän oli Kuninkaallisen oopperan johtava baritoni vuoteen 1918 ja samaisen oopperan johtaja 1924–1939. Forsell toimi myös laulunopettajana; hänen oppilaitaan olivat muun muassa Joel Berglund, Jussi Björling, Magna Lykseth-Scherfven, Aksel Schiøtz, Hjördis Schymberg, Set Svanholm ja Inez Wassner.


title: John Forsell

text: Forsell teki uraa myös Ruotsin ulkopuolella. Vuosina 1902–1906 hän lauloi säännöllisesti Tanskan kuninkaallisessa teatterissa Kööpenhaminassa. Vuosina 1909 ja 1910 hän esiintyi Metropolitan Operassa New Yorkissa. Nimirooli Mozartin "Don Giovannissa" lienee Forsellin kuuluisin yksittäinen tehtävä. Hän esitti sen lukuisia kertoja, muun muassa Royal Opera Housessa Lontoon Covent Gardenissa 1909 ja Salzburgin musiikkijuhlissa vuonna 1930. Forsell esitti Donin osan ja muita päärooleja myös muun muassa Berliinin Staatsoper Unter den Lindenissä, Amsterdamin De Nederlandse Operassa ja Wienin valtionoopperassa. Vuonna 1915 hän esitti muukalaisen/Francesco del Giocondon roolin Max von Schillingin "Mona Lisan" maailmanensi-illassa Stuttgartin Staatstheaterissa.


title: John Forsell

text: Forsell teki erinäisiä gramofonilevytyksiä aarioistaan ja lauluistaan. Myös hänen lavaesiintymisiään tallennettiin. Useat näistä levytyksistä ovat saatavina CD:llä, kuten neljän levyn antologia vuodelta 1994 (Caprice Records, CAP 21586).


title: John Forsell

text: John Forsellin aviopuoliso oli oopperalaulaja Gurli Carlström vuodesta 1901 vuoteen 1935 (puolison kuolemaan). Hänen lapsiaan olivat oopperalaulaja Björn Forsell, journalisti Vidar Forsell ja rikoskirjailija Loulou Forsell. John Forsellin pojanpoika Johnny Forsell oli kotimaassaan Suomessa kuuluisa viihdemuusikko 1960-luvun alkupuolella.


title: Muurahaisperhonen

text: Muurahaisperhonen ("Liphyra brassolis") on harvinainen Etelä-Aasiassa ja Australiassa tavattava sinisiipisiin kuuluva perhoslaji.


title: Muurahaisperhonen

text: Erikoisennäköinen, tukevaruumiinen ja lyhytsiipinen perhonen. Siivet ovat laajalti tummanruskeat ja etusiivissä on koiraalla vähemmän, naaraalla enemmän oranssia väriä. Takasiivet ovat molemmilla sukupuolilla laajalti oranssit. Alapinnaltaan siivet ovat yläpintaa haaleammat. Siipien reunus on epäsäännöllisen mutkitteleva. Ruumis on päiväperhoselle epätyypillisen paksu ja muistuttaa enemmän monien rotevien yöperhosten ruumista. Siipiväli on 70–76 mm, mikä tekee muurahaisperhosesta maailman suurimman sinisiipislajin.


title: Muurahaisperhonen

text: Muurahaisperhosta tavataan Intiasta Taka-Intian poikki, Filippiineille, Indonesiaan ja Australian pohjoisrannikkoa Queenslandiin saakka.


title: Muurahaisperhonen

text: Muurahaisperhonen on alankosademetsien harvinainen perhoslaji, joka lentää sukulaistensa tapaan päivällä. Aikuisen perhosen imukärsä on surkastunut, eikä se nauti lainkaan ravintoa.


title: Muurahaisperhonen

text: Naaras munii munia yksitellen tiettyjen, ompelijamuurahaisten pesiä sisältävien puulajien oksanhankoihin. Munat kuoriutuvat noin kolme viikkoa myöhemmin. Toukan elämän varhaisvaiheita ei tunneta, mutta kolmannesta toukkavaiheesta alkaen toukka on muurahaisia saalistava peto. Se hankkiutuu "Oecophylla smaragdina" -muurahaislajin pesään, jossa se elää syöden muurahaisten toukkia ja yksittäisessä pesässä saattaa olla useita perhostoukkia. Toukan selkäpuolen paksu kilpi suojelee sitä muurahaisten puolustukselta ja ruumiin peräosan imukuppimaiset raajat kiinnittävät toukan tiukasti lehden pintaan. Syödessään toukka ojentaa päänsä kilven alta, sieppaa muurahaistoukan ja imee sen sisällön. Toukka on ahnas peto ja voi tuhota jopa kaikki pesän toukat. Myös kotelo muodostuu suojaan selkäkilven alle.


title: Muurahaisperhonen

text: Aikuinen perhonen kuoriutuu muurahaispesässä, mutta löysästi kiinnittyneiden ja tahmeapintaisten siipisuomujen vuoksi se selviytyy ulos pesästä muurahaisten hyökkäyksistä huolimatta. Siivet se oikaisee vasta pesän ulkopuolella.


title: Muurahaisperhonen

text: Taka-Intiassa perhosen toukkia käytetään ravintona muurahaisten ohessa.


title: Muurahaisperhonen

text: Toukan varhaisvaiheiden ravintokasvia ei tunneta, mutta afrikkalaiset sukulaislajit elävät oksilla kasvavilla levillä. Kolmannen toukkavaiheen toukka on peto.


title: Hakastaron linna

text: Hakastaron linna (myös Hakostaron linna) on keskiaikainen linnavuori, jonka jäännökset sijaitsevat Salossa.


title: Hakastaron linna

text: Alueella sijaitsee useita muinaislinnoja joista Hakastaron linna poikkeaa pienen kokonsa puolesta. Mäki on korkeimmillaan ainaostaan 20 metriä ympäröivää maastoa korkeammalla. Mäen pohjois- ja länsipuoli ovat jyrkkää kalliota, itä- ja eteläosan ollessa loivaa multamaata. Vallimaisen varustuksen jäänteitä on vielä näkyvissä mäen loivilla itä- ja eteläpuolilla. 1800-luvun lopulla valleja havaittiin itä-länsi-suunnassa 80 metrin matkalta. Vuonna 2001 tehdyssä inventoinnissa hieman alle metrin korkeata vallia oli idänpuolella havaittavissa 30 metrin matkalta. Mäen eteläpuolella vallin pituus todettiin olevan noin 17 metriä ja leveyden 4-5 metriä. Linnan vallit ovat muodostaneet kulman, jonka kohdalla portti ja porttikäytävä ovat sijainneet.


title: Hakastaron linna

text: Keskiaikaiseksi linnaa on arvioitu sen valleissa käytetyn kalkkikivilaastin ja osin savesta ja hiekasta tehtyjen täytteiden perusteella. Laastin käytön perusteella varustus ajoittuu aikaisintaan 1200-luvun puoliväliin. Rautakautisten muinaislinnojen muurit ovat Suomessa kylmämuurattuja.


title: Hakastaron linna

text: Mäellä on nähtävissä myös kuoppia joiden tarkoitus on epäselvä. Itäisen vallin keskellä oleva kuoppa on suomalaisille rautakautisille linnavuorille tyypillinen ja sen on arvioitu liittyvän jonkinlaisen vahtikopin paikkaan.


title: Hakastaron linna

text: Hakastaron linnan mäellä kasvaa myös nurmilaukka (Allium oleraceum) ja sikoangervo (Filipendula vulgaris), jotka osaltaan kertovat paikan muinaisesta käytöstä. Vajaan puolen kilometrin päässä linnasta luoteeseen on kulkenut keskiaikainen Kuninkaantie.


title: Abeïbara

text: Abeïbara on maalaiskunta ja sen keskuspaikka Kidalin alueen Abeïbaran piirissä Malissa. Se sijaitsee Adrar des Ifoghas -vuoristossa noin 85 kilometriä Kidalista koilliseen. Kunnan pinta-ala on 7 500 neliökilometriä. Asukkaita on 4 600 henkeä (vuonna 2009).


title: Abeïbara

text: Abeïbaran kunta rajoittuu pohjoisessa Abeïbaran piirin Boghassan ja idässä Tinzawatenen kuntiin, etelässä Tessalitin piirin Adjelhocin kuntaan ja lännessä Kidalin kaupunkiin. Seudun ilmasto on äärimmäisen kuuma ja kuiva. Keskimääräinen sademäärä on 50 millimetriä vuodessa. Vähäinen kasvillisuus on keskittynyt wadien ja laaksojen pohjalle. Eläimistöön kuuluu gaselleja, sakaaleja, matelijoita, jyrsijöitä ja trappeja.


title: Abeïbara

text: Kunta käsittää yhden kylän ja kymmenen paimentolaisryhmää. Asukkaat ovat etupäässä tuaregeja. Lisäksi on pieni joukko arabeja.


title: Abeïbara

text: Seudun tärkein elinkeino on karjanhoito. Kotieläimiä ovat lampaat, vuohet, kamelit ja aasit. Lisäksi tehdään käsitöitä ja harjoitetaan pienimuotoista kaupankäyntiä. Nuoret muuttavat työnhakuun Kidaliin ja Algeriaan.


title: Abeïbara

text: Kunnassa on yksi koulu ja terveysasema. Vesihuolto käsittää patoaltaita, perinteisiä ja nykyaikaisia kaivoja sekä porakaivoja.


title: Cloudberry Kingdom

text: Cloudberry Kingdom on Pwnee Studiosin kehittämä ja Ubisoftin julkaisema ladattava tasohyppelypeli. Peli julkaistiin vuonna 2013 Microsoft Windowsille, PlayStation 3, Xbox 360:lle ja Wii U:lle.


title: Stenbergan linna

text: Stenbergan linna eli "Teinperin linna" on keskiaikainen linna, jonka rauniot ovat Maskussa, Varsinais-Suomessa. Kyseessä on ollut linnoitettu kuninkaankartano, josta on ensimmäinen historiallinen tieto vuodelta 1398. Tällöin maanpakoon lähtenyt Suomen laamannikunnan laamanni, Albrekt Mecklenburgilaisen kannattaja ritari Jaakko Abrahaminpoika Djäkn luovutti kartanon yhdessä Maskun Lellaisten, Kuivaisten ja Ajonpään talojen kanssa Wibrud Korttummen haltuun. Linna onkin mahdollisesti juuri Djäknin rakennuttama ja peräisin 1300-luvun lopulta.


title: Stenbergan linna

text: Albrektia seurannut kuningatar Margareeta I takavarikoi linnan, ja vuonna 1438 kruunu lahjoitti kartanon Maskunjokilaaksoon perustetun Armonlaakson (, ) birgittalaisluostarin haltuun. Reformaation myötä kartano peruutettiin jälleen luostarilta kruunulle vuonna 1556. Tarkalleen ei tiedetä, miloin linna on raunioitunut.


title: Stenbergan linna

text: Albrekt Mecklenburgilaisen valtakausi oli Suomessa linnafeodalismin aikaa, jolloin uusi kuningas jakoi kannattajilleen palkkioksi läänityksiä ympäri Ruotsin valtakuntaa. Ritarit rakennuttivat mailleen pieniä linnoituksia, joista monet myös raunioituivat pian Albrektin valtakauden päätyttyä.


title: Stenbergan linna

text: Linna sijaitsee kallioisella mäellä lähellä Maskunjoen suuta. Paikalta on löydetty historialliselle ajalle kuuluvia rakennusjäännöksiä. Paikalla on todennäköisesti ollut kivinen puolustustorni (15 x 15 m).


title: Toivo Lankinen

text: Kanttori, dir. cantus Toivo Lankinen (21. huhtikuuta 1928 – 3. tammikuuta 2011) teki elämäntyönsä läntisessä Suomessa kanttorina ja kuoronjohtajana. Hän oli syntynyt Kurkijoella.


title: Toivo Lankinen

text: Pienestä pitäen Lankisen harrastus suuntautui musiikkiin ja hän suoritti musiikkiopintoja jo ennen sotia Hiitolassa. Muutettuaan evakkona vanhempiensa mukana Vaasaan v. 1944 hän jatkoi opintoja ja valmistui kanttoriksi Turun Kirkkomusiikkiopistosta v. 1948. Hänelle myönnettiin arkkipiispan aloitteesta director cantus -arvonimi vuonna 1958 Suomen nuorimpana kanttorina. Lankinen toimi monissa seurakunnissa pääasiassa Etelä- ja Länsi-Suomen alueella, muun muassa Turun Tuomiokirkossa.


title: Toivo Lankinen

text: Lankisella oli merkittävä vaikutus nuorison elämään sekä soittokunnan kautta että musiikin opettajana ja virikkeiden antajana. Hän perusti ja johti soittokuntia Vampulassa, Urjalassa, Kankaanpäässä, Turussa, Naantalissa, Eurajoella, Kalannissa ja Mynämäessä, jossa harjoitti maa- ja metsätaloutta perheen Haloilan tilalla.


title: Toivo Lankinen

text: Hänen soittokuntaansa kuului suurimmillaan satakunta soittajaa. Lisäksi hän johti useita kirkkokuoroja ja lapsikuoroja ja toimi musiikinopettajana lukioissa ja pianonsoiton opettajana musiikkiopistoissa.


title: Toivo Lankinen

text: Monet musiikin mestarit saivat innostuksensa ja oppinsa Toivo Lankisen kasvatuksesta. Hänen soittajiaan nousi niin musiikin, viihteen kuin kulttuurinkin huipulle. Soittoinnostusta kasvatettiin lukuisilla esiintymismatkoilla, jotka ulottuivat ympäri Euroopan Pohjois-Norjasta, Novgorodin kautta Kreikkaan ja Espanjaan saakka. Suomessa Lankisen johtama Turun Kristillisen Raittiusseuran Nuorisosoittokunta esiintyi ensimmäisissä yleisurheilun MM-kisoissa Helsingissä v. 1983.


title: Toivo Lankinen

text: Toivo Lankinen oli luonteeltaan avoin, iloinen ja innostava ja säilyi mieleltään nuorena vanhoille päivilleen saakka. Hän loi maaseudun lapsille ja nuorille mahdollisuuden harrastaa musiikkia ja olla osana sellaista yhteisöä, josta kaikki saivat musiikin ohella myös sosiaalista pääomaa. Nuorison innostusta kuvaa hyvin se, että esimerkiksi Urjalan soittokuntaharjoituksiin kuljettiin mopolla Punkalaitumelta saakka. Yhä vielä, neljänkymmenen vuoden jälkeenkin, soittajat pitävät yhteyttä toisiinsa.


title: Toivo Lankinen

text: Toivo Lankisen elämää leimasivat voimallisesti sekä kodin hengellinen perintö että karjalaisuus. Tätä perintöä hän vei eteenpäin myös soittokunnissa. Jokaisella soittajalla oli harjoituksissa aina soitinkotelossaan mukana erikoispainos Johanneksen evankeliumista, ja esiintymisten viimeinen kappale oli usein Sua kohti Herrani.


title: Toivo Lankinen

text: Nuoruusvuotensa Toivo Lankinen vietti Kurkijoen Itulan kylässä kotitilalla, joka rajoittui Laatokkaan kahdelta sivultaan, ja myöhemmin äidin kodissa Hiitolassa. Sotilasarvoltaan Toivo Lankinen oli luutnantti.


title: Alkuritari

text: Alkuritari ("Baronia brevicornis") on harvinainen Meksikossa esiintyvä, ritariperhosiin lukeutuva perhoslaji ja "Baroniinae"-alaheimon ainoa laji. IUCN on luokitellut sen silmälläpidettäväksi (NT).


title: Alkuritari

text: Alkuritari eroaa selvästi muista ritariperhosista ja sitä pidetään heimon alkeellisimpana nykyisin elävänä lajina, joskin se saattaa olla läheisempää sukua apolloille kuin varsinaisille ritareille. Laji on "elävä fossiili" ja sitä muistuttavia lajeja tunnetaan pohjoisamerikkalaisista fossiiliesiintymistä.


title: Alkuritari

text: Ulkonäöltään laji on erittäin vaihteleva. Siivet ovat melko pitkät ja yleisväriltään ruskeat, ja siipisuonten kohdalla kulkee ruskea viiru. Yleensä etusiiven poikki kulkee kolme voimakkaasti kaartuvaa riviä vaaleita tai kellertäviä laikkuja ja takasiipien tyviosa on laajalti vaalea, usein oranssinsävyinen. Yksilökohtaiset erot perhosten ulkonäössä ja värityksessä ovat huomattavan suuria, minkä vuoksi osa yksilöistä voi olla lähes kokonaan ruskeita, osa suurimmaksi osaksi oranssien laikkujen kirjomia. Takaruumiin alapuoli on musta-keltaraidallinen. Tuntosarvet ovat jokseenkin lyhyet. Siipiväli on 55–65 mm.


title: Alkuritari

text: Alkuritari esiintyy endeemisenä Sierra Madre del Surin vuoristoalueella. Sen elinalue ulottuu eteläisessä Meksikossa Jaliscon, Oaxacan, Chiapasin, Guerreron, Morelosin, Pueblan, Michoacánin sekä Coliman osavaltioiden alueelle. Levinneisyys on erikoinen ja lienee jäänne eoseenikauden keskivaiheilta, jolloin vuoristo muodosti kapean niemen ympäröivään mereen. Eteläisimmät ja muusta levinneisyydestä erilliset esiintymät Oaxacan ja Chiapasin alueilla ovat saattaneet syntyä pleistoseenin jääkauden aikana perhosten siirtyessä lämpimämmille ilmastoalueille. Perhoset lentävät ilmeisesti yhtenä sukupolvena sadekaudella, ainakin heinäkuussa.


title: Alkuritari

text: Perhosta tavataan akaasiametsissä 505–1335 metrin korkeudella merenpinnasta. Kukin perhonen lentää pienellä alueella ja koiraat vartioivat reviiriään latvustoissa. Perhosten tiedetään myös etsiytyvän imemään kosteutta purovarsien hiekasta. Laji voi olla sopivalla paikalla ja oikeaan aikaan etsittynä jopa runsaslukuinen. Naaras munii munat yksitellen sadekauden alussa, kun puiden lehdet puhkeavat. Munia tulee vain muutaman kuhunkin puuhun. Häirittynä toukka huitoo uhkaajaansa pääasiassa orgaanisista hapoista muodostuvaa, haisevaa eritettä tuottavalla "osmeterium"-ulokkeellaan. Toukat koteloituvat löyhän maa-aineksen sekaan.


title: Alkuritari

text: "Trichogrammatidae"-heimon kiilupistiäiset loisivat perhosen munissa, mutta muutoin lajilla on ilmeisesti vain vähän saalistajia. Lajia uhkaa lähinnä väestönkasvun aiheuttama ihmisen levittäytyminen suppean elinalueen akaasiametsiköihin.


title: Alkuritari

text: Toukka elää akaasioihin kuuluvalla "Acacia cochliacanhalla" sekä joissain määrin myös "Acacia pennatulalla" ja "Acacia macracanthalla".


title: Punikkililja

text: Punikkililja ("Blandfordia grandiflora", syn. "B. flammea") on koristekasvina kasvatettava sipulikasvi, joka kuuluu omaan heimoonsa Blandfordiaceae yksisirkkaislahkossa Asparagales. Heimon neljä lajia kasvavat Itä-Australiassa.


title: Hydra (saari)

text: Hydra (; myös "Ídra") on Kreikan saari, joka kuuluu Argo-Saronisten saarten saariryhmään. Saaren pinta-ala on 52 neliökilometriä ja asukasluku 1 948 (vuonna 2011). Hallinnollisesti Hydra kuuluu Hydran kuntaan, Saarten alueyksikköön ja Attikan alueeseen. Saaren pääkaupunki on Hydran kaupunki.


title: Hydra (saari)

text: Hydra sijaitsee Välimereen kuuluvassa Egeanmeressä Peloponnesoksen niemimaahan kuuluvan Argoliin niemimaan edustalla. Sen etäisyys mantereesta on noin 4,3 meripeninkulmaa (noin 8 kilometriä). Hydran ja mantereen välissä sijaitsee Dokóksen saari. Muut lähimmät saaret ovat Póros pohjoisessa ja Spétses länsilounaassa.


title: Hydra (saari)

text: Hydra on karu ja kallioinen saari. Sen pituus on noin 20 kilometriä ja leveys vaihtelee 1,5 kilometristä kuuteen kilometriin. Saaren korkein kohta on Éros (592 metriä).


title: Hydra (saari)

text: Hydra kuuluu hallinnollisesti Hydran kuntaan, johon kuuluu myös pienempiä lähisaaria. Kunta kuuluu Attikan muiden saarikuntien tavoin Saarten alueyksikköön.


title: Hydra (saari)

text: Saaren suurimmat asutukset ovat Hydran kaupunki (1 900 asukasta), Vlychós (19) ja Mandráki (11). (Katso myös: Luettelo Hydran kunnan kylistä ja saarista.)


title: Hydra (saari)

text: Hydralta kulkee nopeita lauttoja Póroksen ja Spétseksen saarille sekä mantereen Pireukseen, Ermióniin ja Portochéliin. Moottoroidut ajoneuvot ovat Hydralla kielletty, saarella kuljetaan esimerkiksi aaseilla, joita on noin 500. Lisäksi Hydralla on vesitakseja, joilla pääsee läheisille saarille ja uimarannoilla. Samoin pienet veneet kuljettavat ihmisiä eri puolille saarta.


title: Kampasaniaiset

text: Kampasaniaiset ("Blechnum") ovat saniaisia, jotka kuuluvat kampasaniaiskasvien heimoon ("Blechnaceae"). Niitä voidaan pitää huonekasveina (esim. palmusaniainen) tai puutarhan monivuotisina koristekasvina (kampasaniainen).


title: Mikadonkämmen

text: Mikadonkämmen ("Bletilla striata", syn. "B.hyacinthina") on kämmekkäkasvilaji (heimo Orchidaceae), jota viljellään huonekasviksi. Kasvia tavataan luonnonvaraisena Japanissa, Kiinassa ja Tiibetissä.


title: Homero Leite Meira

text: Homero Leite Meira (2. joulukuuta 1931 Brumado – 8. toukokuuta 2014) oli brasilialainen roomalaiskatolinen piispa. Hänet vihittiin papiksi 8. joulukuuta 1955 ja nimitettiin Itabunan hiippakunnan johtoon 7. marraskuuta 1978. Piispaksi vihkiminen seurasi 27. joulukuuta. Pääkonsekraattorina toimi Eliseu Maria Gomes de Oliveira, jota avustivat José Terceiro de Sousa ja Valfredo Bernardo Tepe.


title: Homero Leite Meira

text: Leite Meira sai 24. syyskuuta 1980 nimityksen Irecên piispaksi, jona hän toimi, kunnes erosi tehtävistään 12. kesäkuuta 1983.


title: Tinzawatene

text: Tinzawatene on maalaiskunta ja sen keskuspaikka Kidalin alueen Abeïbaran piirissä Malissa. Se sijaitsee Adrar des Ifoghas -vuoriston itäosassa Malin ja Algerian rajalla noin 230 kilometriä Kidalista koilliseen. Kunnan pinta-ala on 8 750 neliökilometriä. Asukkaita on 2 300 henkeä (vuonna 2009).


title: Tinzawatene

text: Tinzawatene on saanut alkunsa ranskalaisten siirtomaaisäntien perustamasta raja-asemasta. Pinnanmuodostukseltaan kunta on wadien halkomaa vuoristoa. Kasvillisuus koostuu etupäässä heinäkasveista ja piikkipensaista. Seudulla on runsaat pohjavesivarat.


title: Tinzawatene

text: Kuntaan kuuluu yksi kylä, joka on jaettu neljään kortteliin ja kahteen osaan. Asukkaat ovat etupäässä tuaregeja. Lisäksi on pieni joukko arabeja. Yli 90 % väestöstä harjoittaa karjanhoitoa. Kotieläimiä ovat kamelit, vuohet, lampaat ja aasit. Lisäksi harjoitetaan vähäisessä määrin puutarhaviljelyä, käsityöammatteja ja kaupankäyntiä. Nuoriso hakeutuu ansiotöihin Kidaliin, Algeriaan ja Eurooppaan.


title: Tinzawatene

text: Kunnassa on kolme koulua, terveysasema ja kulttuuritalo.


title: Gammaheinät

text: Gammaheinät ("Bouteloua") on kasvisuku heinäkasvien (Poaceae) heimossa. Joitakin suvun lajeja kasvatetaan monivuotisina koristekasveina.


title: Morsiustähdet

text: Morsiustähdet ("Bouvardia") on matarakasvien heimoon (Rubiaceae) kuuluva suku, jonka edustajia käytetään leikko- ja huonekasveina. Morsiustähti on kotoisin Meksikon ja Etelä-Amerikan tienoilta, missä sitä tavataan erilaisina pensaina ja yrtteinä. Suomessa se tunnetaan enemmän leikkokukkana ja se onkin nimestään viitaten yksi suosituimmista, morsiussidonnassa käytettävistä. Siksi nimitys leikkomorsiustähti on kasvia hyvin kuvaava. Kasvi on nimetty Charks Bouvardin mukaan, joka oli ranskalainen kemisti ja lääkäri 1600-luvulla.Morsiustähti eKukka kasvikirjastossa


title: Toompean linna

text: Toompean linna () on keskiaikainen linna Toompean mäellä Viron pääkaupungissa Tallinnassa. Linnan rakensivat saksalaiset ristiritarit vuosina 1227–1229. Sitä on muuteltu useita kertoja, mutta 1200- ja 1300-luvuilla tehty perusmuoto on siinä edelleen.


title: Toompean linna

text: Pikk Hermann ("Pitkä Hermanni"), yksi linnan säilyneista torneista on tärkeä symboli Virossa, sillä maan hallitsijan lippu on perinteisesti liehunut tämän tornin huipulla. Rakennuksessa kokoontuu nykyään Viron parlamentti, riigikogu.


title: Nimellispalkka

text: Nimellispalkka on työpalkka, joka ilmaistaan rahayksikön avulla. Käsitteenä nimellispalkka eroaa reaalipalkasta siten, että se ei kuvaa palkan varsinaista ostovoimaa.


title: Mukelo

text: Mukelo ("Bowiea volubilis") on parsakasvien heimon (Asparagaceae) alaheimoon Scilloideae (entinen hyasinttikasvien heimo, Hyacinthaceae) kuuluva laji, jota pidetään huonekasvina.


title: MM-rallikausi 1988

text: MM-rallikausi 1988 oli järjestyksessään rallin maailmanmestaruussarjan 16. MM-rallikausi. Osakilpailuja oli 13. ja kalenteri oli sama kuin edellisenä vuotena. Kuljettajien mestaruuden voitti Miki Biasion ennen suomalaista tallikaveriaan Markku Alenia sekä kolmatta Lancia kuskia Alex Fioriota.


title: Julkisen avaimen salaus

text: Julkisen avaimen salaus on epäsymmetristä salausta, jossa käytettyjä avaimia ei laskutoimitusten vaativuuden takia käytännössä voi päätellä toisistaan. Niinpä vain toinen avaimista tarvitsee pitää yksityisenä, kun taas toinen voidaan julkaista. Julkisen avaimen salausalgoritmit — esimerkiksi RSA ja ECC — ovat laajalti käytetty epäsymmetrisen salauksen muoto, minkä seurauksena "epäsymmetristä" ja "julkisen avaimen salausta" käytetään pitkälti synonyymien tavoin. Julkisen avaimen salaukseen sopivien algoritmien keksiminen mullisti kryptografian 1970-luvun puolivälissä.


title: Julkisen avaimen salaus

text: Monet Internetissä laajalti käytetyt salausmenetelmät, kuten TLS ja PGP perustuvat julkisen avaimen salaukseen.


title: Julkisen avaimen salaus

text: Epäsymmetrinen salaus on salausmenetelmä, jossa salaukseen käytetään eri avainta kuin salauksen purkamiseen. Salauksen purkavalla avaimella ei siis voi salata, eikä salausavain käy salauksen purkamiseen toisin kuin symmetrisessä salauksessa, jossa salaukseen ja sen purkamiseen käytetään samaa avainta.


title: Julkisen avaimen salaus

text: Julkisen avaimen salausalgoritmeissa epäsymmetrinen lukupari valitaan vaikeasti ratkaistavan matemaattisen yhteyden (esimerkiksi tekijöihinjaon, kuten RSA:ssa tai diskreettien logaritmien, kuten ECC:ssä) perusteella. Yhteyden ei tarvitse olla periaatteellisesti ratkaisematon; riittää, että sen selvittämiseen kuluisi käytännössä enemmän aikaa kuin viestin salaisuuden tulee säilyä.


title: Julkisen avaimen salaus

text: Kun lukupari on valittu, toinen luvuista voidaan julkaista, eikä se vaaranna salassa pidettävää lukua.


title: Julkisen avaimen salaus

text: Mikäli salausavain on julkinen, sillä voidaan salata avaimen omistajalle tarkoitettuja viestejä. Mikäli taas salauksen purkava avain on julkinen, sillä voidaan varmistaa, että viestin lähettäjä pitää salausavainta hallussaan. Jälkimmäisessä tapauksessa riittää, että lähettäjä salaa viestistä pelkän tiivisteen. Viestin lähettäjän todentamista kutsutaan "digitaaliseksi allekirjoitukseksi".


title: Julkisen avaimen salaus

text: Toisin kuin symmetrisen salauksen avulla viestittäessä, julkisen avaimen salaus ei siis edellytä, että salainen avain jaetaan luottamuksellisesti viestijöiden kesken ennen varsinaista viestintää. Symmetrisen salauksen käyttö vaatii kuitenkin useimmiten huomattavasti vähemmän laskentatehoa kuin julkisen avaimen salaus. Siksi salaus tehdään yleensä hybridijärjestelmällä, jossa vain symmetrisen salauksen salainen avain salataan julkisen avaimen salauksella, ja itse viestintä tehdään symmetrisellä salauksella alussa jaettua avainta käyttäen. Näin toimivat esimerkiksi jo mainitut PGP ja TLS.


title: Julkisen avaimen salaus

text: Vaikka julkisen avaimen salaus ei edellytä luotettua yhteyttä salaisen avaimen välittämiseen, ongelmana on julkisen avaimen luotettavuus: avaimen käyttäjän luottamus nojaa siihen, että avain todella kuuluu viestintäkumppanille, ja ettei avaimeen ole kajottu.


title: Julkisen avaimen salaus

text: Täydellistä keinoa julkisen avaimen luotettavuuden varmistamiseen ei tunneta. Ongelmaa lievitetään useimmiten käyttämällä "julkisten avainten hallintajärjestelmää" (, lyh. PKI), jossa jokin tunnettu kolmas osapuoli ("varmentaja") vastaa hallussaan olevien julkisten avainten ja niiden tunnistetietojen ("varmenne") autenttisuudesta omalla digitaalisella allekirjoituksellaan. Varmenteet ovat tyypillisesti voimassa useita vuosia kerrallaan, ja kaikki varmennettuihin julkisiin avaimiin liittyvät salaiset avaimet on pidettävä salassa koko sen ajan.


title: Julkisen avaimen salaus

text: PGP:ssä on varmennejärjestelmän lisäksi käytössä ns. luottamusverkosto (), jossa keskitetyn varmentajan sijaan käyttäjä valitsee itse luotettavina pitämänsä avaimenhaltijat, joiden avulla varmistaa muiden julkisten avainten autenttisuus.


title: Julkisen avaimen salaus

text: Kaikki julkisen avaimen salausalgoritmit ovat määritelmällisesti alttiita raakaan laskentatehoon nojaaville salauksenmurtomenetelmille, joissa kokeillaan kaikkia mahdollisia avaimia järjestelmällisesti. Salausalgoritmista ja avaimien koosta riippuen murtamisen edellyttämä laskenta-aika voi tehdä tämän lähestymistavan tyhjäksi. Laskentatehon halpeneminen kuitenkin lyhentää siitä riippuvien avainten hyödyllistä elinikää.


title: Julkisen avaimen salaus

text: Jos kokeiltavien avaimien joukkoa voidaan kohdentaa sopivalla hyökkäysmenetelmällä, tarvitaan paljon vähemmän laskenta-aikaa. Joillekin julkisen avaimen salausalgoritmeille (esimerkiksi RSA:lle ja ElGamalille) on jo olemassa tunnettuja hyökkäystapoja, jotka ovat paljon järjestelmällistä kokeilua nopeampia. Matematiikassa tapahtuvien keksintöjen myötä laskenta-ajat voivat entisestään lyhentyä. Useita aiemmin lupaavina pidettyjä epäsymmetrisiä algoritmeja on osoitettu epäluotettaviksi uusien hyökkäystapojen keksimisen myötä.


title: Julkisen avaimen salaus

text: Hyökkäys voi myös perustua salauksessa käytettävän laitteiston mittauksella saatavaan tietoon (salauksen vaatimaan laskenta-aikaan, virrankulutukseen, muutoksiin sähkömagneettisessa kentässä).


title: Julkisen avaimen salaus

text: Toistaiseksi tunnetut julkisen avaimen salausalgoritmit edellyttävät paljon laskentatehoa verrattuna useimpiin symmetrisiin salausalgoritmeihin. Ero johtuu julkisen avaimen salauksessa tyypillisesti käytetyistä isokokoisista avaimista.


title: Julkisen avaimen salaus

text: Julkinen avain on luonteensa takia usein laajalti jaeltu ja käytetty. Kun avaimen voimassaolo halutaan jostain syystä lakkauttaa, kaikkien avaimen käyttäjien tavoittaminen voi olla vaikeaa. Toisaalta taas varmennejärjestelmä, joka reagoi lakkautuksiin tehokkaasti, voi myös saada aikaan paljon vahinkoa siinä tapauksessa, että (esimerkiksi inhimillisen tai ohjelmallisen virheen takia) sillä perutaan avain, jota ei ollut tarkoitus perua.


title: Julkisen avaimen salaus

text: Varmennehierarkian rakenteen kääntöpuolena on, että kun jokin taso hierarkiassa vaarantuu, kaikki sen alapuolella olevat varmenteet vaarantuvat.


title: Pullopuut

text: Pullopuut ("Brachychiton") ovat malvakasveja (heimo Malvaceae), joita pidetään huonekasveina. Niistä voi kasvattaa myös bonsaipuita.


title: Eeppinen teatteri

text: Eeppisellä teatterilla tarkoitetaan kertovaa teatteria eli sitä, että näyttämöä käytetään kerronnallisena välineenä yhteiskunnallisten voimien kuvaamiseen. Eeppisen teatterin kerrontakeinot ovat hyvin tavallisia teatterissa nykyisinkin. Esimerkiksi dokumenttiteatteri on eeppisen teatterin alalaji.


title: Eeppinen teatteri

text: Eeppisen teatterin isäksi nimetään usein saksalainen näytelmäkirjailija Bertolt Brecht. Lajia kehitti kuitenkin jo ennen häntä saksalainen teatteriohjaaja Erwin Piscator. Brecht kirjoitti 1930-luvun puolivälissä teoksessaan "Kirjoituksia teatterista": ”Niin sanottu eeppinen teatteri on viimeinen vaihe berliiniläisen teatterin kehityksessä, ja se oikeastaan vain ilmentää teatterin kehitystendenssiä puhtaimmillaan. Eeppiseen teatteriin kuuluu kaikki se, mitä on kutsuttu ajankohtaisnäytelmäksi tai Piscatorin teatteriksi tai opetusnäytelmäksi.”


title: Eeppinen teatteri

text: Brecht kytki eeppisen teatterin virkoamisen tekniseen kehitykseen, poliittisen ilmapiirin muutokseen ja maailman monimutkaistumiseen. ”Taustaprojisointien mahdollisuus, motorisoinnin tuoma näyttämön muunneltavuus, elokuvan käyttö, kaikki nämä paransivat näyttämön varustusta, ja kaikki tämä tapahtui aikana, jolloin tärkeimpiä ihmistenvälisiä tapahtumia ei enää voitu kuvata yksinkertaisesti niin, että vaikuttavat voimat personifioidaan tai ihminen asetetaan kasvottomien metafyysisten voimien armoille. Tapahtumien ymmärtäminen edellytti nyt, että ympäröivä maailma jossa ihmiset elävät tuotiin mukaan näkyvästi ja kaikessa ’merkitsevyydessään’.”


title: Eeppinen teatteri

text: Brecht toteaa, että ympäröivä maailma oli ollut draamassa mukana aiemminkin, mutta vain draaman keskeisen henkilön kokemana, ei itsenäisenä elementtinä. Brechtin mukaan eeppisessä teatterissa näyttämö alkoi kertoa. Näyttämön tausta osallistui tapahtumiin: esimerkiksi suurilla kuvatauluilla kerrottiin, mitä samaan aikaan tapahtuu jossakin toisaalla ja dokumenttiprojisoinnit vahvistivat henkilöiden puhetta tai asettuivat niitä vastaan. Uusi teatterinäkemys vaikutti myös näyttelijän työhön: ”Myöskään näyttelijät eivät enää muuntautuneet täydellisesti esittämäkseen henkilöksi, vaan pitivät siihen etäisyyttä ja pyrkivät herättämään jopa kriittistä suhtautumista sitä kohtaan”, Brecht kirjoitti. Erwin Piscator kehotti näyttelijöitä siirtämään huomionsa keskipisteen lavalta katsojiin. Kun stanislavskilaisessa teatterissa näyttelijä rakentaa roolin sisältä käsin, piscatorisessa teatterissa huomio suuntautuu siihen vaikutukseen, jonka esitys tekee yleisöön.


title: Eeppinen teatteri

text: Brechtin mukaan siihen mikä oli ”luonnollista” tuli lisätä poikkeuksellisuuden tunnusmerkki. ”Vasta silloin alkoivat syyn ja seurauksen lait päästä päivänvaloon. Ihmisten toiminnasta tuli käydä ilmi, että se on juuri sellaista kuin se on ja että se voisi samalla olla myös toisenlaista”, hän kirjoitti. Brecht muistuttaa, että eeppisen teatterin pitää varoa olemasta ikävää, ilotonta ja rasittavaa: ”Oppiminen voi olla nautinnollista, iloista ja taistelevaa.”


title: Suecia antiqua et hodierna

text: Suecia antiqua et hodierna on ruotsalainen kuvakirja, jossa on 353 kuparikaiverruskuvaa 1600-luvun Ruotsista.


title: Suecia antiqua et hodierna

text: Kuvista noin sata on 1600-luvun Ruotsin kaupungeista ja tämän lisäksi kuvia on linnoista, kartanoista sekä muinaismuistoista. Mukana on lukuisia kuvia aikakauden Suomesta, muun muassa Viipurista.


title: Köyhä laulaja

text:
Köyhä laulaja on Ville Salmisen ohjaama elokuva vuodelta 1950.
Nimimerkin Lauri Yrjänä takana oli käsikirjoittaja Toivo Kauppinen. Tämä oli häneltä ainoa tällä nimimerkillä tehty käsikirjoitus. Theelin aiemman menestyksen "Serenaadiluutnantti" siivellä syntynyt "Köyhä laulaja" ei ollut suuri yleisömenestys. Elokuvan musiikista vastannut Toivo Kärki kuului pääroolissa näyttelevän ja laulavan Henry Theelin taustavoimiin.


title: Köyhä laulaja

text: Aikalaisarviossaan Raoul af Hällström ("Uusi Suomi") ilmaisi näkemyksenään, ettei elokuvaa pidä arvioida elokuvallisia tai taiteellisia mittapuita käyttäen. Paula Talaskivi (Helsingin Sanomat) puolestaan uskoi, että elokuvassa on kaikki aiemminkin menestyksen taanneet ainekset. Moni kriitikko löysi näyttelijäsuorituksista ansioita, ja Talaskivi huomautti erityisesti, että ”turkulaisittain puhuva sisäkkö on oikea löytö”..


title: Köyhä laulaja

text: Myöhemmissä kritiikeissä on todettu muun muassa, että musiikkipohjaisessa komediassa ei ole juuri juonta, mutta Henry Theel laulaa komeasti.


title: Mikkelin ravirata

text: Mikkelin ravirata sijaitsee Mikkelin keskustan pohjoispuolella Kalevankankaan kaupunginosassa. Se rakennettiin nykyiselle paikalleen 1960-luvun alussa. Katsomorakennukset ovat vuodelta 1979. Radan omistaa ja sitä hallinnoi "Mikkelin Ravirata Oy". Aivan sen tuntumassa sijaitsee Mikkelin jäähalli.


title: Mikkelin ravirata

text: Radan tunnetuin kilpailu on vuosittain heinäkuussa juostava kansainvälinen St. Michel. Suomen suurin ravitapahtuma Kuninkuusravit on Mikkelissä järjestetty vuosina 1979, 1996 ja 2012.


title: Mikkelin ravirata

text: Vuonna 1975 Mikkelissä toteutettiin suuri uudistustyö. Uusi rataprofiili teki siitä maailman nopeimman 1000 metrin raviradan. Radan nopeus johtuu kaviouran erikoisen pyöreästä muodosta. Sen johdosta hevoset eivät joudu kaarteisiin tullessaan hidastamaan vauhtia yhtä paljon kuin tavallisilla radoilla.


title: Mikkelin ravirata

text: Ensimmäinen ennätysjuoksu Mikkelissä tehtiin heinäkuussa 1977, kun Charme Asserdal ravasi uuden Euroopan ennätyksen 13,9. Ennätys oli poikkeuksellinen nelivuotiaan tamman juoksemana. Kaiken kaikkiaan Mikkelissä on juostu uusi maailmanennätys kolme kertaa. Ennätystä on sivuttu kahdesti. Vuonna 2002 italialainen Varenne juoksi St. Michel-ajossa 1000 metrin ratojen maailmanennätyksen 09,3, joka rikottiin vasta vuonna 2012. Ennätysjuoksua oli seuraamassa lähes 27 000 katsojaa.


title: Mikkelin ravirata

text: Mikkelin raviradan keskikentällä on kaksi jalkapallonurmea, jotka ovat paikallisten alasarja- ja juniorijoukkueiden käytössä.


title: Mikkelin ravirata

text: Hevosen syntymämaa


title: Harsosammal

text: Harsosammal ("Trichocolea tomentella", (Ehrh.) Dumort.) on maksasammallaji harsosammalten suvussa ja heimossa.


title: Harsosammal

text: Harsosammalen versot ovat viidestä kymmeneen senttimetriä pitkiä, litteitä ja höyhenmäisesti liuskoittuneita. Se lisääntyy yleensä kasvullisesti, mutta hyvin harvoin suvullisesti.


title: Harsosammal

text: Harsosammal on levinnyt laajalle, sitä esiintyy Euraasiassa, pohjoisessa Afrikassa, itäisessä Pohjois-Amerikassa sekä Etelä-Amerikassa.


title: Harsosammal

text: Harsosammalta esiintyy Suomessa eteläosassa Ahvenanmaalta Pohjois-Karjalan korkeudelle. Se kasvaa erityisesti varjoisissa metsissä lähteiden äärellä märällä, lahoavalla humuksella. Metsähoito on harvinaistanut lajia Suomessa ja se luokitellaan uhanalaiseksi.


title: Saksisammal

text: Saksisammal ("Douinia ovata", (Dicks.) H. Buch) on maksasammallaji saksisammalten ("Douinia") suvussa ja kinnassammalten heimossa ("Scapaniaceae").


title: Saksisammal

text: Saksisammalen levinneisyysaluetta ovat Maan pohjoispuolen lauhkean vyöhykkeen mereiset alueet. Se on yleinen ihan Länsi-Norjassa. Saksisammal on Suomessa hyvin harvinainen, lounainen laji, joka on löydetty Ahvenanmaalla Saltvikista, Sundista ja Varsinais-Suomessa Nauvosta. Se on luokiteltu äärimmäisen uhanalaiseksi esiintymien vähäisyyden takia.


title: Saksisammal

text: Saksisammal on erikoistunut kasvamaan merien lähellä sijaitsevilla ylikaltevilla, osin valuvetisillä silikaattikallioilla. Suomen kasvupaikat ovat yleensä pohjoisen suuntaisilla kallioilla.


title: Rasvakeskustelu

text: Rasvakeskustelu (Suomessa usein nimellä rasvasota) on Suomessa, Ruotsissa, Yhdysvalloissa ja joissain muissa länsimaissa 1950-luvulla tai viimeistään 1970-luvulla alkanut ja edelleen jatkuva julkinen keskustelu ravintorasvojen asemasta ruokavaliossa. Keskustelua on käyty ensisijaisesti siitä, aiheuttavatko ravinnon tyydyttyneet rasvat sydänsairauksia vai eivät. Keskusteluun voidaan katsoa kuuluvaksi mediassa aiheesta käytävät keskustelut ja väittelyt, aiheesta tehdyt kirjat, lehtiartikkelit ja televisio-ohjelmat, kansanterveysvalistus ja siihen liittyvät toimenpiteet, sekä asiaa käsittelevät internet-foorumit ja blogit.


title: Rasvakeskustelu

text: Keskustelun ensimmäiset vaiheet Suomessa käytiin Pohjois-Karjala-projektin seurauksena aloitetun ravitsemusvalistuksen tiimoilla 1970-luvulla, ja 2010-luvun alussa se käynnistyi uudelleen Ylen MOT:n "Rasvainen kupla" -ohjelman ja sitä seuranneen A-Talkin keskusteluohjelman "Voita pöytään" myötä.


title: Rasvakeskustelu

text: Rasvojen välttämiseen ohjaava ravitsemusvalistus on vaikuttanut Suomessa voimakkaasti suomalaisten ruokavalioon ja ruokakulttuuriin viime vuosikymmenien aikana, ja monet uskovat sen vaikuttaneen myös merkittävästi suomalaisten kansanterveyteen. Käyty aika ajoin kiivaskin keskustelu nivoutuu monella tavoin yhteen muiden ravitsemus- ja terveysaiheiden ja -keskustelujen kanssa, kuten kolesterolihypoteesi, kouluruokailu, vähähiilihydraattinen ruokavalio, ruoan lisäaineet ja nutritionismi.


title: Rasvakeskustelu

text: Tyydyttyneiden rasvojen käytön vähentämistä ja rasvojen kokonaismäärän rajoittamista edustavat näkyvimmin suomalaiset viralliset ravitsemussuositukset, joista vastaa valtion ravitsemusneuvottelukunta ja joita edistää Terveyden ja hyvinvoinnin laitos. Näihin ravitsemussuosituksiin pohjautuvat muun muassa Suomen kouluruokailun ja terveydenhuollon ravitsemussuositukset. Ravitsemussuosituksissa 2005 annetaan rasvalle enimmäismääräsuosituksia ja tyydyttyneen rasvan käyttöä neuvotaan rajoittamaan kymmeneen prosenttiin energiasta. Tyydyttyneiden rasvojen sijaan suositellaan kasvirasvoja ja tyydyttymättömiä rasvoja sisältäviä margariinia.


title: Rasvakeskustelu

text: Rasvojen vapaamman käytön puolesta puhuvat nykyaikana näkyvimmin vähähiilihydraattisen ruokavalion puolestapuhujat. Myös Valio puhui 1970- ja 1980-luvuilla maitorasvojen puolesta julkisuuskampanjoissaan. Rasvan suosijoiden mukaan tyydyttyneellä rasvalla ei ole tutkimuksissa todettu olevan sydänterveyttä huonontavaa vaikutusta, ja rasva sopii myös hyvin laihduttajan ruokavalioon sen kylläisyyttä aiheuttavan vaikutuksen johdosta. Tyydyttynyttä rasvaa puolustetaan luonnollisena osana ihmisen ruokavaliota, ja ainoastaan keinotekoisten tyydyttyneiden rasvojen saantia pyritään välttämään.


title: Rasvakeskustelu

text: Kansanterveyslaitoksen mukaan suomalaiset olivat 1950-luvulla yksi Euroopan sairaimmista kansoista, mutta sen jälkeen kansanterveys on jatkuvasti parantunut monin tavoin. Tutkimusprofessori Antti Aron mukaan perinteinen suomalainen vähärasvainen ruoka muuttui 1950-luvulla huonommaksi elintason kohotessa. Rasvaisia elintarvikkeita alettiin suosia, minkä seurauksena syntyi sepelvaltimotautiepidemia, johon kuolleisuus oli yli kolminkertainen 2000-luvun alkuun verrattuna. Epidemia alkoi laantui vasta 1970-luvulla, mikä johtui Aron mukaan etenkin väestön ruokavalion muuttumisesta vähärasvaisemmaksi.


title: Rasvakeskustelu

text: Yhdysvalloissa alettiin etsiä 1950-luvulla syitä siihen, miksi maassa oli niin paljon sydäntauteja. Jotkut tutkijat esittivät syylliseksi sokerin kulutusta, toiset rasvaa.


title: Rasvakeskustelu

text: Yhdysvaltalainen tutkija Ancel Keys löysi vuosien 1958–1964 välillä 22 maan joukosta valitsemansa seitsemän maan tutkimuksessaan tyydyttyneen rasvan kulutuksen ja niiden sydäntautikuolleisuuden välille positiivisen yhteyden. Tämän perusteella hän esitti, että tyydyttynyt rasva aiheuttaa sydänsairauksia. Keysin teoria hyväksyttiin pian Yhdysvalloissa, ja teoria sokerin osuudesta sydäntautien synnyssä syrjäytettiin. Yhdysvalloissa 1970-luvun lopulla julkaistuissa ravitsemussuosituksissa neuvottiin välttämään rasvaa. Vuonna 1984 kolesteroli nimettiin Yhdysvalloissa syylliseksi sydänsairauksiin, kun havaittiin kolesterolilääkkeen pienentävän sydänsairauskuolleisuutta.


title: Rasvakeskustelu

text: "Pohjois-Karjala-projekti" oli vuosina 1972–1997 toteutettu kansanterveyden edistämishanke, jonka tavoitteena oli parantaa erityisesti itäsuomalaisen väestön terveyttä. Pohjois-Karjalan läänin asukkailla oli muuta maata korkeampi sydän- ja verisuonitautikuolleisuus ja sen myötä lyhyempi keskimääräinen elinikä. Pohjoiskarjalaisia neuvottiin karttamaan tupakkaa, suolaa ja kovia rasvoja, minkä he tekivätkin.


title: Rasvakeskustelu

text: Projektin alussa sydän- ja verisuonitautikuolleisuus laski Pohjois-Karjalassa nopeammin kuin muualla maassa. Keskivaiheessa kuolleisuus laski hitaammin, ja lopussa ero muuhun maahan tasoittui.


title: Rasvakeskustelu

text: Pohjois-Karjala-projektin myötä alkoi kansanvalistus, joka oli uutta siihen aikaan. Projektin johtaja Pekka Puska alkoi osallistua television terveysohjelmiin vuoden 1972 jälkeen. Keskustelu oli Puskan mukaan alussa voimakasta, mutta ihmiset ymmärsivät lopulta terveytensä päälle. Vastustus organisoitui Puskan mukaan Valioon.


title: Rasvakeskustelu

text: Vuonna 1979 margariinin suosio oli kasvanut. Ylen Ajankohtainen kakkonen kertoi Valion uudesta Voimariinista, joka oli voin ja margariinin sekoite, ja sen ohessa loi tilannekatsauksen "rasvasotaan". Toimittajat suhtautuivat tyydyttyneiden rasvojen puolustajiin kriittisesti ja asettuivat senaikaisen terveysvalistuksen kannalle. He totesivat maitorasvan ja sepelvaltimotautikuolleisuuden yhteyden olevan todistettu, esittivät maitorasvaa puolustavat argumentit väitteinä ja valikoivina lainauksina, mutta maitorasvaa vastustavat argumentit tutkimuksina.


title: Rasvakeskustelu

text: Lehdetkin kirjoittivat 1970-luvulla rasvakeskustelusta: "Terveysjärjestöt vaativat rasvaa pois maidosta" (Demari 1977), "Rasvainen riskitekijä: tyydytetyistä rasvoista selvä yhteys sydänveritulppakuolemaan" (Helsingin Sanomat), "Rasvat uhkana sydämelle: vahvat todisteet ruokavalion vaikutuksesta sepelvaltimotaudin syntyyn" (Helsingin Sanomat).


title: Rasvakeskustelu

text: Meijeriteollisuus kävi 1970- ja 1980-luvuilla kampanjaa margariinia vastaan: "Margariini on luonnoton, keinotekoinen tuote, jonka raaka-aineet ovat joutuneet radikaalin tehdasmaisen käsittelyn kohteeksi. Margariiniin lisätään joukko ihmisen terveydelle vaarallisia kemikaaleja."


title: Rasvakeskustelu

text: Tyydyttynyttä rasvaa paljon sisältävästä voista tuli rasvakeskustelun symboli ja rasvaparadigman muutoksen indikaattori. Suomalaiset alkoivat Kansanterveyslaitoksen valistuksen seurauksena luopua runsaasta voin käytöstä ja siirtyivät margariiniin. Voin kulutus romahti 40 vuodeksi. Vasta 2010-luvulla voin käyttö kääntyi taas nousuun, kun kolesteroliteoria ja rasvan lihottava vaikutus kyseenalaistettiin ja kuluttajat alkoivat palata luonnonmukaisuuteen. Voin menekki kasvoi vuonna 2011 viidenneksellä edellisvuodesta. Vuonna 2012 voin ja voi-kasviöljyseosten kulutus oli kaksinkertaistunut vuoden 2007 kulutukseen nähden, ja myös tyydyttymättömien rasvojen kulutus oli lisääntynyt. THL:n mukaan voin suosion syynä on Suomessa viime vuosina käyty ravintokeskustelu. Ruotsissa voin myynti oli kääntynyt nousuun vuonna 2006.


title: Rasvakeskustelu

text: Vuoden 2010 syksyllä Ylen MOT-ohjelman "Rasvainen kupla" kyseenalaisti rasvateorian ja väitti ettei sen tueksi ole lujaa tieteellistä näyttöä. MOT:in ohjelma käynnisti mediassa voimakkaan rasvakeskustelun. Ykkösen Aamu-TV kyseli, ovatko viralliset ravitsemussuositukset jo vanhentuneet, kun viimeaikaiset tutkimukset antavat syytä epäillä, että eläinperäiset rasvat eivät olisikaan niin vaarallisia kuin Suomessa on ajateltu. Ylen A-Talk kutsui keskustelun osapuolet televisioon. Rasvakeskustelu kattoi pian koko median; Pohjois-Karjalan radiokin pakinoi rasvasodasta.


title: Rasvakeskustelu

text: Vuonna 2014 Terveyden ja hyvinvoinnin laitoksen ylijohtaja Erkki Vartiainen pahoitteli julkisuudessa sitä, että viralliset rasvasuositukset ovat jäämässä tappiolle informaatiosodassa siitä huolimatta, että harva lääkäri kyseenalaistaa ne. Vartiainen ennustaa että kovia rasvoja suosiva trendi lisää sydäninfarkteja vuoteen 2020 mennessä. Vartiaisen ulostulo oli kommenttia edellisenä päivänä uutisoituun Cambridgen yliopiston johtamaan 72 tutkimusta käsittäneeseen yhteenvetotutkimukseen, jossa niin tyydyttyneellä kuin tyydyttymättömälläkään rasvalla ei havaittu yhteyttä sydänsairauksien riskin kanssa. Yhdysvaltain sydänjärjestön ravitsemustoimikunnan jäsen, professori Linda Van Horn kertoi, että Cambridgen tutkimus nosti esiin tyydyttyneen rasvan suhteen aiheellisia kysymyksiä, jotka otetaan huomioon toimikunnan kokouksissa ja sen tulevissa suosituksissa. Suomen ravitsemussuosituksiin uusilla tutkimuksilla ei THL:n mukaan tule olemaan vaikutusta.


title: Rasvakeskustelu

text: Ruotsissa rasvakeskustelu on 2000-luvulla henkilöitynyt usein julkisuudessa olevaan yleislääkäri Annika Dahlqvistiin, joka suosittelee diabetespotilailleen vähähiilihydraattista ja hyvin rasvaista ruokavaliota. Dahlqvistista tehtiin vuonna 2008 ilmoituksia Ruotsin sosiaalihallitukseen, mutta viranomaisten mukaan ruokavaliosta oli tieteellinen näyttö.


title: Rasvakeskustelu

text: Yhdysvalloissa rasva ja etenkin tyydyttynyt rasva leimattiin 1970-luvun ravitsemussuosituksissa syntipukiksi lihavuuden ja sydäntautien esiintymiseen. Tyydyttyneen rasvan vaarojen popularisointiin vaikuttivat näkyvästi Time-lehden kansikuvajutut vuosilta 1961 ja 1984, joissa tyydyttynyt rasva nimettiin sydäntautien syyksi. Vuonna 2014 samainen Time-lehti julkaisi kansikuvajutun nimeltä "Syökää voita". Siinä lehti kehotti lopettamaan rasvasodan, sillä tyydyttynyt rasva on lehden mukaan tutkimuksissa todettu vaarattomaksi, ja rasvan korvanneet jalostetut hiilihydraatit ja transrasvat ovat maan nykyisen elintapasairausepidemian aiheuttajia.


title: Rasvakeskustelu

text: Terveyden ja hyvinvoinnin laitoksen pääjohtaja Pekka Puskan mukaan tyydyttyneen rasvan käytön vähentäminen on pelastanut Suomessa satojatuhansia henkiä. Hän vetoaa asiantuntijoiden suureen yksimielisyyteen, tutkimuksista tehtyihin yhteenvetoihin ja eri lääkärijärjestöjen antamiin suosituksiin.


title: Rasvakeskustelu

text: Suomen sydänliiton puheenjohtaja Matti Uusitupa on julkisuudessa puolustanut voimakkaasti ravitsemussuosituksia ja kritisoinut eläinrasvan käyttäjiä: "Kanamunalla, pekonilla ja voilla ei pitkälle pötkitä." "Karppaajia alkaa putoilla 3-5 vuoden päästä."


title: Rasvakeskustelu

text: Ravitsemusterapeutti Reijo Laatikainen kirjoitti vuonna 2012 Suomen Lääkärilehdessä, että kaksi tuoretta laajaa metatutkimusta osoittaa, että tyydyttynyt rasva ei aiheuta sydänsairauksia.


title: Rasvakeskustelu

text: Ravitsemustieteen dosentti Mikael Fogelholm toteaa, että rasvan kokonaissaanti tai tyydyttyneen rasvan saanti ei ole ollut yhteydessä sydänsairauksien ilmaantuvuuteen. Hän suosittelee silti tyydyttyneiden rasvojen korvaamista monityydyttymättömillä, koska niiden käyttö suojaa sydänsairauksilta.


title: Rasvakeskustelu

text: Professori Kari Salmisen mukaan asiantuntijoiden aiemmin hellimä rasvahypoteesi on hajonnut pirstaleiksi: mitään näyttöä tyydyttyneiden rasvojen haitallisuudesta ei ole. Hän kysyi A-Talkissa: "Antakaa minulle yksi sellainen tutkimus, jossa osoitetaan, että voi aiheuttaa sydän- ja verisuonitauteja?" Salmisen mukaan kokonaiskolesterolikauhu on johtanut ennen näkemättömään kolesterolilääkebusinekseen. Salmisen mukaan maitorasva suojaa tutkimusten mukaan sydäntaudeilta, eikä aiheuta niitä.


title: Rasvakeskustelu

text: Kirurgi Tarja Somppi kritisoi vähärasvaisuutta ja kutsuu voita "parantavaksi" rasvaksi. Hän havainnollisti A-Talkin keskustelussa, että valtimoahtaumat ovat kalkkia, eivät kolesterolia.


title: Rasvakeskustelu

text: Professorien Timo Strandbergin ja Petri Kovasen mukaan tyydyttyneet rasvat nostavat veren kolesterolia, ja korkea kolesterolipitoisuus aiheuttaa ateroskleroosia. He kutsuvat rasvan puolestapuhujia ja kolesteroliteorian epäilijöitä kirjassaan "Totuus kolesterolista" (2011) "denialisteiksi".


title: Rasvakeskustelu

text: Ravitsemusasiantuntija Patrik Borg ei löydä vahvaa näyttöä voin yhteydestä sydän- ja sepelvaltimotauteihin, mutta suosittelee silti suosimaan kasviöljyjä. Hänen mukaansa rasvan vähentämistä suositellut terveysvalistus on mennyt liiallisuuksiin.


title: Rasvakeskustelu

text: Ylen toimittaja Martti Backman kertoi, että tehdessään tutkimustyötä MOT-ohjelmaa varten hän yllättyi, kuinka rasvateorian kritiikin pohjana olevat alkuperäistutkimukset osoittivatkin rasvateorian puutteellisuuden. Backmanin mukaan ohjelmassa haastateltu Pekka Puska väisti kysymykset rasvateorian tutkimusnäytöstä.


title: Street Fighter X Tekken

text:
Street Fighter X Tekken (lausutaan "Street Fighter Cross Tekken") on Dimps’n ja Capcomin kehittämä sekä Capcomin julkaisema cross over -tappelupeli. Peli julkaistiin vuonna 2012 PlayStation 3:lle,
Xbox 360:lle, iOS:lle, Microsoft Windowsille ja PlayStation Vitalle.


title: Street Fighter X Tekken

text: Peli yhdistää molempien pelisarjojen – "Street Fighter" ja "Tekken" – elementtejä laittaen ne "Street Fighter" -pelisarjan jatko-osaan. Tästä toinen puolikas "Tekken X Street Fighter" on vasta kehitteillä tai koko peliä ei edes julkaista.


title: Street Fighter X Tekken

text: Pelissä on perinteisen "Street Fighter" -pelin mekaniikka, johon ainoat Tekken-elementit ovat pelisarjasta tuttua hahmo- ja ääninäyttelijäkaartia. Peli on huomattavasti "Tekken"-osia yksinkertaisempi.Ulkoavaruudesta laskeutunut Pandoraksi nimetty salaperäinen laatikko herättää median huomiota. Shadaloo, G-Corporation ja Mishima Zaibatsu havittelevat kaikki tätä rasiaa. Pelin kulkuun sisältyy kahden hahmon valitsemiseen, jotka tulee ohjata läpi turnauksen ja lyödä Akuma tai Ogre, riippuen pelaajan hahmoista, jonka myötä hahmot saavat rasian käsiinsä ja visuaalinen epilogi päättää juonen.


title: Kompassimeduusa

text: Kompassimeduusa ("Chrysaora hysoscella") on meduusalaji, jota esiintyy luoteisella Atlantilla ja Välimeressä. Se on yleinen esimerkiksi Britteinsaarten ympäristössä. Uimakello voi kasvaa 30-senttiseksi halkaisijaltaan.


title: Chrysaora

text: Chrysaora on kiekkomeduusoihin (Semaeostomeae) kuuluva suku.


title: Chrysaora

text: Sukuun kuuluu 14 lajia:


title: Loistomeduusat

text: Loistomeduusat (Pelagiidae) on yksi kiekkomeduusoiden lahkon (Semaeostomeae) heimoista. Siihen luetaan neljä sukua ja noin 20 lajia.


title: Wrightin veljesten muistomerkki

text: Wrightin veljesten muistomerkki () on muistomerkki Wrightin veljeksille. Muistomerkki sijaitsee Kill Devil Hillsin kylässä Pohjois-Carolinan osavaltiossa Amerikan Yhdysvalloissa. Muistomerkin rakentaminen aloitettiin vuonna 1930 ja se valmistui vuonna 1932. Muistomerkki on valmistettu graniitista. Muistomerkki on 18 metriä korkea. Muistomerkki pääsi vuonna 1966 National Register of Historic Places -rekisteriin. Muistomerkin lähellä sijaitsee Wrightin veljesten museo.


title: Pyhän Fin Barren katedraali

text: Pyhän Fin Barren katedraali () on katedraali Corkin kaupungissa Irlannissa. Katedraali on nimetty Corkin piispana toimineen Pyhän Fin Barren mukaan joka eli vuosien 550–620 aikana. Katedraali edustaa arkkitehtuuriltaan uusgotiikkaa. Katedraali maksoi valmistuessaan noin 100 000 puntaa. Katedraalin suunnitteli englantilainen arkkitehti William Burges ja se rakennettiin vuosien 1865–1879 aikana.


title: Pyhän Fin Barren katedraali

text: Kirkko sijaitsee paikalla, jossa Fin Barren uskotaan opettaneen luostarikoulussaan 600-luvulla. Kirkossa on 1260 veistosta. Sen lasimaalaukset kuvaavat Uuden ja Vanhan Testamentin tapahtumia.


Neuvostoliittolaisten sotaveteraanien muistomerkki () on sotamuistomerkki, joka sijaitsee Avala-vuoren vieressä lähellä Belgradin kaupungia Serbiassa. Muistomerkki on rakennettu vuonna 1964 tapahtuneen lento-onnettomuuden muistoksi. Onnettomuudessa kuoli neuvostoliittolaisia sotaveteraaneja. Muistomerkin on veistänyt kuvanveistäjä Jovan Kratohvil.


title: Kongonvarpushaukka

text: Kongonvarpushaukka ("Accipiter erythropus") on haukkojen heimoon kuuluva lintu. Sitä tavataan keskisessä ja läntisessä Afrikassa seuraavissa maissa: Angolassa, Beninissä, Burkina Fasossa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Norsunluurannikolla, Gabonissa, Gambiassa, Ghanassa, Guineassa, Guinea-Bissaussa, Liberiassa, Nigeriassa, Ruandassa, Senegalissa, Sierra Leonessa, Togossa ja Ugandassa.


title: Kongonvarpushaukka

text: Sen elinpiiriä ovat subtrooppiset ja trooppiset alavat metsät, kuivat savannit ja huonokuntoiset metsät. Se painaa keskimäärin 115,35 grammaa.


title: Kongonvarpushaukka

text: Se jakautuu kahteen alalajiin:


title: Lentosatama

text: Lentosatama () on Viron Tallinnassa keväällä 2012 avattu merimuseo. Museo kuuluu Viron merenkulkumuseoon. Museo sijaitsee alun perin vesilentokonehangaariksi vuosina 1916–1917 rakennetussa teräsbetonihangaarissa.


title: Lentosatama

text: Venäjän keisarilliset ilmavoimat tilasi Pietari Suuren merilinnoitukseen kuuluneet Tallinnan vesilentokonehallit tanskalaiselta Christian & Nielsen -rakennusyhtiöltä, joka rakensi niitä vuosina 1916–1917. Työt keskeytyivät ensimmäisen maailmansodan takia vuonna 1917, ja ne rakennettiin valmiiksi vuonna 1920 Viron itsenäistyttyä ja hangaarien siirryttyä Viron puolustusvoimille. Lentokonehallit toteutettiin teräsbetonirakenteisina, ja niiden kattorakenteet koostuivat useista kupoleista. Kupolien seinämät olivat huipulla vain kahdeksan senttimetriä paksut ja alhaalla 15 senttimetriä. Hangaarissa ei ollut välipilareita kuorirakenteen tukena, mikä oli tuolloin hyvin erikoinen rakenneratkaisu.


title: Lentosatama

text: Viron miehityksen jälkeen koko alue siirtyi Neuvostoliiton Itämeren laivaston käyttöön. Hangaareihin sijoitettiin laivaston rakennusyksikkö.


title: Lentosatama

text: Lentoaseman omistusta selviteltiin oikeudessa Viron itsenäistymisestä lähtien aina vuoteen 2006 asti, jolloin Viron viranomaiset saivat rakennuksen jälleen haltuunsa. Hangaareista tehdyssä kuntoselvityksessä niiden todettiin olevan lähes romahtamaisillaan. Hangaarialueen kunnostaminen alkoi seuraavana vuonna, mutta se pääsi kunnolla vauhtiin vasta toukokuussa 2010, jolloin itse betonista hangaarirakennusta alettiin kunnostaa. Kunnostuksen suunnitteli arkkitehtitoimisto KOKO Architects ja toteutti virolainen rakennusyritys Nordecon AS. Rakennuksesta ei ollut säilynyt alkuperäisiä piirustuksin sen suunnitelleen Christian & Nielsenin toimistossa vuonna 1943 sattuneen tulipalon takia.


title: Lentosatama

text: Korjaustöihin osallistui puolentoista vuoden aikana keskimäärin sata henkilöä, ja töiden kustannukset nousivat lopulta noin kaksinkertaisiksi 13 miljoonaan euroon. Kunnostamisen rahoituksesta vastasi 70 prosentin osuudella Euroopan aluekehitysrahasto ja 30 prosentin osuudesta Viron valtio. Korjaustyöt valmistuivat lopulta lokakuussa 2011, ja merimuseo avasi ovensa seuraavan vuoden kesällä.


title: Lentosatama

text: Lentokonehangaarin pinta-ala on 8 000 neliömetriä. Halli poistettiin käytöstä neuvostovallan aikana.


title: Lentosatama

text: Museon päänähtävyys on Viron valtion Englannista tilaama vuonna 1936 valmistunut sukellusvene "Lembit", joka on entisöity 1930-luvun asuun. Museossa on myös keltainen sukellusvene, jossa voi tutustua sukellusveneen ohjaamiseen, ja ensimmäisen maailmansodan aikaisen vesitaso Short Type 184 täysikokoinen jäljennös. Alkuperäisiä vesitasoja ei ole säilynyt yhtäkään. Puurunkoinen laivanhylky "Maasilinn" on peräisin 1500-luvulla ja purjehti silloin Saarenmaan ja Viron mantereen väliä. Jäänmurtaja "Suur Tõll" on ollut Suomen lipun alla nimellä "Wäinämöinen". Se kaapattiin venäläisiltä Helsingin lähellä vuonna 1918 ja luovutettiin vuonna 1922 Suomesta Tarton rauhansopimuksen perusteella Viroon.


title: Lentosatama

text: Museon näyttelyesineet sijaitsevat kolmessa tasossa: ilmassa, meren pinnalla ja sen pohjalla. Museossa esitellään modernilla visuaalisella kielellä vanhan merenkulkumaan Viron historiaa. Museossa on sukellusvene- ja lentosimulaattorit sekä allas, jossa voi uittaa laivojen pienoismalleja ja katsella mereneläviä.


title: Antônio Alberto Guimarães Rezende

text: Antônio Alberto Guimarães Rezende (3. maaliskuuta 1926 Uberaba – 13. huhtikuuta 2015) oli brasilialainen roomalaiskatolinen piispa. Hänet vihittiin Pyhän stigman kongregaation papiksi 8. joulukuuta 1953 ja nimitettiin Caetitén hiippakunnan johtoon 9. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves.


title: Antônio Alberto Guimarães Rezende

text: Guimarães Rezende jäi eläkkeelle 13. marraskuuta 2002.


title: Guerrino Riccardo Brusati

text: Guerrino Riccardo Brusati (s. 11. huhtikuuta 1945 Bellinzago Novarese) on italialaissyntyinen, Brasiliassa uransa luonut roomalaiskatolinen piispa. Hänet vihittiin papiksi 23. kesäkuuta 1973 ja nimitettiin Caetitén hiippakunnan johtoon 13. marraskuuta 2002. Piispaksi vihkiminen seurasi 8. helmikuuta 2003. Pääkonsekraattorina toimi Aloysio José Leal Penna, jota avustivat Renato Corti ja Antônio Alberto Guimarães Rezende.


title: Aloysio José Leal Penna

text: Aloysio José Leal Penna (7. helmikuuta 1933 Piquete – 19. kesäkuuta 2012) oli brasilialainen jesuiittoihin kuuluva roomalaiskatolinen arkkipiispa. Hänet vihittiin papiksi 21. joulukuuta 1963 ja nimitettiin Paulo Afonson hiippakunnan johtoon 21. toukokuuta 1984. Piispaksi vihkiminen seurasi 22. heinäkuuta. Pääkonsekraattorina toimi Avelar Brandão Vilela, jota avustivat Luciano Pedro Mendes de Almeida ja Jackson Berenguer Prado.


title: Aloysio José Leal Penna

text: Leal Penna sai 30. lokakuuta 1987 nimityksen Baurun koadjuuttoripiispaksi, ja 4. syyskuuta 1990 hänestä tuli sen piispa. Hän sai 7. kesäkuuta 2000 nimityksen Botucatun arkkipiispaksi, jona hän toimi, kunnes jäi eläkkeelle 19. marraskuuta 2008.


title: Reiss

text: Reiss on muun muassa seuraavien henkilöiden sukunimi:


title: To Whom It May Concern

text: To Whom It May Concern on Bee Gees -veljesyhtyeen studioalbumi vuodelta 1972. Sen tuottajana on yhtyeen lisäksi toiminut Robert Stigwood ja se on ilmestynyt LP-levynä Atco-levymerkillä.


title: To Whom It May Concern

text: Atco on osa Atlantic Recording -yhtiötä, 1841 Broadway, New York, N.Y. 10023. Atlantic on vastannut LP-levyjen valmistuksesta. Tuotantoyhtiö on The Robert Stigwood Organisation Ltd.


title: To Whom It May Concern

text:
Kappaleiden tekijät ovat Bee Gees -yhtyeen Barry, Robin ja Maurice Gibb.
Manageroinnista on vastannut Robert Stigwood Organisation Ltd., 67 Brook Street, London W1V 1YD.


title: To Whom It May Concern

text: Yhtyeen ihailijakerhoja ovat johtaneet:Albumissa on avautuvat kannet ja kansi on sikäli erikoinen, että avattaessa kannet esiin nousevat Gibbin veljeksiä esittävät pahvinukkehahmot. Sisäkannessa on myös kuvat henkilöistä, jotka ovat olleet yhtyeen kanssa yhteistyössä vuosien mittaan.


title: Jakub Kovář

text: Jakub Kovář on (s. 19. heinäkuuta 1988 Písek, Tšekki) on tšekkiläinen jääkiekkomaalivahti, joka edustaa KHL-liigan Avtomobilist Jekaterinburgia. Aiemmin hän on pelannut Tšekin pääsarjan HC České Budějovicessä.


title: Jakub Kovář

text: Kovář pelasi vuoden 2011, 2012 ja 2014 MM-kisoissa Tšekin jääkiekkomaajoukkueessa.


title: Boghassa

text: Boghassa on maalaiskunta ja sen keskuspaikka Kidalin alueen Abeïbaran piirissä Malissa. Se sijaitsee Adrar des Ifoghas -vuoristossa noin 200 kilometriä Kidalista koilliseen. Kunnan pinta-ala on 11 000 neliökilometriä. Asukkaita on 3 400 henkeä (vuonna 2009).


title: Boghassa

text: Kunta rajoittuu idässä Abeïbaran piirin Tinzawatènen ja etelässä Abeïbaran kuntiin, lännessä Tessalitin piirin Tessalitin kuntaan sekä pohjoisessa Algeriaan. Alue käsittää Esselyn vuorijonon sekä Edekilin ja Tadalokin laaksot. Ilmasto on äärimmäisen kuuma ja kuiva. Vuotuinen sademäärä on 50 millimetriä. Kasvillisuus on keskittynyt wadien ja laaksojen pohjille. Eläinkunta käsittää gaselleja, sakaaleja, matelijoita, jyrsijöitä ja trappeja.


title: Boghassa

text: Paikkakunta on saanut alkunsa ranskalaisten siirtomaaisäntien perustamasta rajavartiostosta. Boghassan kunta käsittää kaksi kylää ja neljä paimentolaisryhmää. Asukkaat ovat etupäässä tuaregeja. Lisäksi on pieni joukko arabeja.


title: Boghassa

text: Seudun tärkein elinkeino on karjanhoito. Kotieläimiä ovat vuohet, lampaat, kamelit ja aasit. Lisäksi harjoitetaan perinteisiä käsityöammatteja, puutarhaviljelyä ja pienimuotoista kaupankäyntiä. Nuoriso hakeutuu ansiotöihin Kidaliin ja Algeriaan.


title: Boghassa

text: Kunnassa on yksi koulu ja terveysasema.


title: Another Lonely Night in New York

text: Another Lonely Night in New York on Bee Gees -yhtyeestä tutun laulaja Robin Gibbin soolosingle vuodelta 1983.


title: Another Lonely Night in New York

text: Tuottajat ovat Maurice ja Robin Gibb (Moby Prod.) sekä Dennis Byron (Alternate Prod.).


title: Another Lonely Night in New York

text: Euroopassa vinyylisinglejä on valmistanut Länsi-Saksan Hampurissa toiminut Polydor International GmbH. Singlen luettelotunnus on 813 878-7.Kummankin kappaleen tekijät ovat Robin ja Maurice Gibb. Musiikkikustantamo on Gibb Brothers Music (Chappell) PRS.


title: Abeïbaran piiri

text: Abeïbaran piiri () on paikallishallintoalue Malin Kidalin alueella. Se sijaitsee Adrar des Ifoghas -vuoristossa. Piirin pinta-ala on 23 750 neliökilometriä. Asukkaita on 10 300 henkeä (vuonna 2009).


title: Abeïbaran piiri

text: Abeïbaran piiri rajoittuu kaakossa Tin-Essakon, etelässä Kidalin ja lännessä Tessalitin piireihin sekä pohjoisessa ja koillisessa Algeriaan. Pinnanmuodostukseltaan se on wadien halkomaa vuoristoa. Ilmasto on erittäin kuiva ja kuuma. Talvisin lämpötilanvaihtelut ovat suuria.


title: Abeïbaran piiri

text: Piiriin kuuluu kolme maalaiskuntaa: Abeïbara, Boghassa ja Tinzawatène. Hallinnollinen keskus on Abeïbaran kylä. Seudun asukkaat ovat etupäässä paimentolaisuutta harjoittavia tuaregeja.


title: Abeïbaran piiri

text: Tärkein elinkeino on karjanhoito. Kotieläimiä ovat kamelit, lampaat ja vuohet. Karjan myynti suuntautuu etupäässä Algeriaan. Lisäksi harjoitetaan käsityöammatteja ja puutarhaviljelyä.


title: Sriracha-kastike

text: Sriracha-kastike (thaiksi ศรีราชา) on thaimaalainen chilikastike, joka on saanut nimensä Si Rachan kaupungin mukaan. Sriracha-kastike valmistetaan tyypillisesti aurinkokuivatuista chileistä, valkosipulista, etikasta, sokerista ja suolasta. Kastike on paksumpaa ja vähemmän tulista kuin esimerkiksi Tabasco.


title: Sriracha-kastike

text: Yhdysvalloissa ja Euroopassa tunnetuin sriracha-kastike on yhdysvaltalaisen Huy Fong Foodsin "Tuong Ot Sriracha" (”Sriracha-chilikastike”). Huy Fong Foodsin perustaja on vietnamilaissyntyinen David Tran.


title: Sriracha

text: Sriracha voi viitata ainakin seuraaviin:


title: Tay Zonday

text: Tay Zonday (oikealta nimeltään Adam Nyerere Bahner, s. 6. heinäkuuta 1982 Minneapolis, Minnesota) on yhdysvaltalainen näyttelijä ja laulaja.


title: Tay Zonday

text: Zonday nousi julkisuuteen, kun hänen YouTube-videopalveluun vuonna 2007 tallentamastaan musiikkivideosta ”Chocolate Rain” tuli internet-ilmiö.


title: Kaulukset

text: Kaulukset ("Brachyscome") ovat asterikasvisuku (heimo Asteraceae eli Compositae), jonka paria lajia viljellään yksivuotisina koristekasveina.


title: Rosebud Books

text: Rosebud Books Oy (aiemmin Like Oy) on helsinkiläinen kirjakauppaketju (aiemmalta nimeltään Like-kirjakaupat), joka on erikoistunut pienkustantamoiden teoksiin. Vuonna 2017 siihen kuuluu seitsemän kirjakauppaa ja verkkokauppa. Yrityksen toimitusjohtaja on Hannu Paloviita. Yrityksen toimisto sijaitsee Meritullinkadulla Kruununhaassa. Rosebud omisti aiemmin Like Kustannuksen, joka myytiin Otavalle vuonna 2006, jolloin nimi Rosebud otettiin käyttöön Otavan säilyttäessä Like-brändin kustantamopuolella.


title: Rosebud Books

text: Rosebud on ollut järjestäjänä muun muassa Kirjan ja ruusun päivän tapahtumissa yhdessä Into Kustannuksen kanssa.


title: Rosebud Books

text: Rosebudin Kiasman kirjakauppa oli aiemmin Liken ja sitä ennen Editan omistuksessa.


title: Rosebud Books

text: Rosebud järjestää paljon tapahtumia, kirjailijavierailuja ja näyttelyjä. Esimerkiksi Kuopiossa Rosebudilla on ollut Vuoden lehtikuvat 2011 -näyttely. Kirjamessuilla Rosebud on aktiivinen ja iso toimija varsinkin Helsingissä ja Turussa. Rosebud on vieraillut vuosittain myös messuilla Frankfurtissa. Rosebud on myös kustantanut kirjoja sekä itsenäisesti että yhdessä Liken kanssa.


title: Rosebud Books

text: Rosebudilla on kuusi kauppaa Helsingissä ja yksi Kuopiossa.


title: Braheapalmut

text: Braheapalmut ("Brahea") ovat palmukasvien heimoon kuuluva suku, jonka lajeja voidaan kasvattaa huonekasveina.


title: Brassavolat

text: Brassavolat ("Brassavola") eli neitokämmekät ovat kämmekkäkasveja (heimo "Orchidaceae"), joita käytetään huonekasveina.


title: Brassavolat

text: Brassavolat ovat myös risteytyneet läheisen katleijojen suvun ("Cattleya") kanssa, jolloin on muodostunut jättikatleijojen suku (× "Brassocattleya"). Loistokatleijojen (× "Brassolaeliocattelya") suku taas on syntynyt "Brassavola"-, "Cattleya"- ja leeliat ("Laelia") -sukuihin kuuluvien lajien risteytyessä. Myös näitä risteytymiä käytetään huonekasveina.


title: Aleksis Kiven patsaat ja muistomerkit

text: Suomessa on kymmenen kansalliskirjailija Aleksis Kiveä esittävää patsasta ja hänelle omistettua muistomerkkiä. Lisäksi Viipurissa paljastettiin vuonna 1932 Yrjö Liipolan lyyrisesti Kivi-aiheinen "Metsän poika".


title: Aleksis Kiven patsaat ja muistomerkit

text: Aleksis Kivestä ei ole tiettävästi säilynyt yhtään valokuvaa. Sen vuoksi kaikki hänestä tehdyt veistokset ja kuvat perustuvat piirroksiin.


title: Aleksis Kiven patsaat ja muistomerkit

text: Vanhimmat Aleksis Kiven muistomerkit ovat Erland Stenbergin Tuusulassa oleva hautamuistomerkki (1877) ja Stenbergin veistämä rintakuva (1879), joka on Suomen Kansallisteatterissa. Wäinö Aaltonen veisti yhteensä neljä Aleksis kiven patsasta, joista tunnettu on Helsingin Rautatientorilla Kansallisteatterin edessä oleva mietteissään olevan, istuvan kirjailijan pronssipatsas jalustan sivustoilla olevine Kivi-aiheisine reliefeineen (1939). Eräs tämän monumentaalisen veistoksen luonnoksista on Mäntän keskustorilla vuonna 2009 paljastettu Wäinö Aaltosen "Kubistinen Aleksis Kivi" (1930).


title: Aleksis Kiven patsaat ja muistomerkit

text: Luettelo Aleksis Kiven muistomerkeistä paljastusvuosijärjestyksessä.


title: Lukkikämmekkä

text: Lukkikämmekkä ("Brassia caudata") on kämmekkäkasvilaji (heimo Orchidaceae), jota pidetään huonekasvina.


title: Jättikatleija

text: Jättikatleija (× "Brassocattleya") on ryhmä kämmekkäkasviristeymiä (heimo Orchidaceae), jotka ovat syntyneet sukuihin "Brassavola" ja "Cattleya" kuuluvien lajien risteytyessä. Niitä käytetään huonekasveina.


title: Loistokatleiat

text: Loistokatleiat (x "Brassolaeliocattleya") ovat kämmekkäkasvien (heimo Orchidaceae) kolmen suvun välisiä risteymiä. Kyseiset suvut ovat "Brassavola", "Cattleya" ja "Laelia". Risteymiä käytetään huonekasveina.


title: Hiutalepensas

text: Hiutalepensas ("Breynia disticha", syn. "B. nivosa", "Phyllanthus nivosus") on tyräkkikasveille läheiseen Phyllanthaceae-heimoon kuuluva kasvilaji, jota pidetään huonekasvina.


title: Käki (täsmennyssivu)

text: Käki voi tarkoittaa seuraavia:


title: Juhannushyasintti

text: Juhannushyasintti ("Brimeura amethystina", syn. "Hyacinthus amethystinus") kuuluu parsakasvien heimon (Asparagaceae) alaheimoon Scilloideae, joka monissa kasvijärjestelmissä tunnettiin aiemmin hyasinttikasvien heimona (Hyacinthaceae). Juhannushyasintti on koristekasvina kasvatettava sipulikasvi.


title: Räpelöt

text: Räpelöt ("Briza") ovat heinäkasvisuku (heimo Poaceae eli Gramineae), jonka lajeja kasvatetaan yksi- ja monivuotisina koristekasveina.Näistä kolmesta lajista vain niittyräpelö on monivuotinen.


title: Seychellien jalkapallomaajoukkue

text: Seychellien jalkapallomaajoukkue, lempinimeltään "The Pirates", edustaa Seychellien saarivaltiota miesten kansainvälisissä jalkapallo-otteluissa. Joukkuetta hallinnoi Seychellien jalkapalloliitto.


title: Seychellien jalkapallomaajoukkue

text: Vuodesta 2001 lähtien MM-karsintoihin osallistuneet Seychellit eivät ole selvinneet historiansa aikana kertaakaan arvoturnaukseen. Parhaimmillaan maa on ollut FIFA-rankingin sijalla 129, lokakuussa 2006.


title: Brodia

text: Brodia ("Brodiaea californica") on parsakasveihin kuuluva laji, jota käytetään huonekasvina.


title: E-Rain Racing

text: E-Rain Racing on eteläkorealainen pikkuformulatalli. Talli perustettiin vuonna 2000. Vuonna 2001 talli voitti KMRC F-1800-sarjan mestaruuden. Seuraavana vuonna talli kilpaili Aasian F3-sarjassa ja Aasian Formula Renault-sarjoissa. Vuonna 2003 talli voitti Formula BMW Asia-sarjan mestaruuden. Talli on kilpaillut säännöllisesti Formula BMW Pacific ja JK Racing Asia Series-sarjassa. Talli järjestää myös ajokoulutusta nuorille kuljettajille.


title: Maitopuut

text: Maitopuut ("Brosimum") on mulperikasvien heimoon ("Moraceae") kuuluva suku, jonka lajeja käytetään huonekasveina.


title: Piispankukat

text: Piispankukat ("Browallia") on koisokasvisuku (heimo Solanaceae), jonka lajeja käytetään yksivuotisina koriste- tai huonekasveina. Ne on nimetty Turussa piispanakin olleen kasvitieteilijän Johan Browalliuksen (1707 – 1755) mukaan. Lajin alkuperä on Väli-Amerikassa, niiden siemeniä tuotiin Panamasta ensi kerran Eurooppaan 1735.


title: Ívi Adámou

text: Ívi Adámou (; s. 24. marraskuuta 1993 Agía Nápa, Kypros) on kyproksenkreikkalainen laulaja. Hän syntyi ja kasvoi Agía Nápassa, Kyproksella, ja tällä hetkellä hän asuu Ateenassa, Kreikassa. Adámou on opiskellut sosiologiaa Panteion-yliopistossa vuodesta 2012. Adámou nousi julkisuuteen Kreikassa ja Kyproksella osallistuttuaan "The X Factorin" kreikkalaisen version toiselle tuotantokaudelle, jossa hänen valmentajanaan oli Giórgos Theofánous. Vuonna 2010 juuri "The X Factorista" pudottuaan Adámou varmisti levytyssopimuksen Sony Music Greecen kanssa.


title: Ívi Adámou

text: Adámoun debyyttialbumi "Kalokaíri stin kardiá" (2010) julkaistiin hieman hänen sopimuksensa jälkeen Sonyn kanssa. Samana vuonna hän teki yhteistyötä Spýros Lámproun lapsikuoron kanssa ja julkaisi albumin "Christoúgenna me tin Ívi Adámou" (2010), joka julkaistiin ulkomailla nimellä "Christmas with Ivi Adamou". Adámoun ensimmäinen studioalbumi "San éna óneiro" (2011) julkaistiin heinäkuussa 2011 ja se sisälsi hittisinglet ”Kráta ta mátia sou kleistá”, ”Káno mia efchí” ja ”Vóltes st' astéria”. Elokuussa 2011 Adámou valittiin edustamaan Kyprosta Eurovision laulukilpailussa 2012 kappaleella ”La La Love”. Uusi albumi, "Écho ouranó", oli tarkoitus julkaista kesällä 2013, mutta se peruttiin Sony Music Greecen sulkeuduttua. Omien singlejensä lisäksi Adámou on julkaissut kappaleita elokuviin, kuten "Barbie in A Mermaid Tale" ja "".


title: Ívi Adámou

text: Beyoncén, Whitney Houstonin ja Helena Paparizoun vaikutuksesta Adámouta usein kuvattiin popkuningattarena tai teini-idolina Kreikassa ja hänen The X Factor -osallistumisensa vuoksi sanottiin, että hän olisi ”the next big thing”. Adámoun ensimmäinen albumi myi kultaa yli 60 000 kopiolla Kreikassa samalla kun hänen loma-albuminsa "Christmas with Ivi Adamou" myi platinaa yli 15 000 kopiolla Portugalissa. Vuodesta 2010 Adámou on ollut ehdolla monta kertaa sekä MAD Video Music Awardsissa että Madame Figaro Awardsissa ja tähän mennessä hän on voittanut viisi palkintoa. Vuosina 2010 ja 2012 hänet palkittiin parhaana kyproslaisena naislaulajana. Vuonna 2012 hänet myös palkittiin parhaana kyproslaisena laulajana, joka oli ensimmäinen kerta kun kyseinen palkinto annettiin. Vuonna 2011 hänet palkittiin parhaasta urbaanista musiikkivideosta yhdessä Staventon kanssa kappaleella ”San érthei i méra”. Adámou on myös osallistunut useisiin hyväntekeväisyysjärjestöihin, kuten kampanjaan ”Everything I Can” estämään kohdunkaulan syöpää. HFC-UNCRC Policy Center on myös nimennyt hänet ”nuoreksi lähettilääksi” lasten oikeuksien puolesta.